Nintendo Switch Model OLED Baharu Diumumkan Secara Rasmi – Ini 10 Perkara Korang Perlu Tahu

Setelah beberapa laporan awal muncul tentang model Nintendo Switch yang baharu, Nintendo akhirnya mengumumkannya melaui satu trailer baharu.
Jadi, apa pembaharuan yang bakal dibawakan? Bilakah tarikh pelancarannya? Apa yang kita tahu setakat ini? Semuanya kami cuba kumpulkan dalam artikel ini.

Skrin OLED, 7 inci
Tiada penambahan nama untuk Switch yang baharu ini seperti ‘Switch Pro’, ‘Switch 2’, atau lain-lain. Sebaliknya, nama rasminya hanyalah Nintendo Switch (model OLED).
Sebabnya adalah jelas, kerana model baharu ini menggunakan skrin OLED sebesar 7 inci. Berbeza dengan model asal Switch yang menggunakan skrin LCD sebesar 6.2 inci, manakala Switch Lite pula menggunakan skrin LCD sebesar 5.5 inci.
64 GB Storan
Nintendo telah menggandakan storan dalam model OLED ini kepada 64 GB. Sebelum ini, model asal Switch dan Switch Lite hanya membawakan 32 GB.
Semestinya lebih banyak game untuk pemain simpan.
Kehadiran port LAN
Nikmat bermain game secara online tidak akan mencapai tahap tertinggi tanpa menggunakan sambungan LAN. Maka, Nintendo telah belajar dari kesilapannya dengan menampilkan port LAN untuk dock yang serba baharu.
Tentunya, port LAN ini boleh digunakan semasa bermain dalam mode konsol di televisyen, bukannya dalam mode handheld.
Rekaan Fizikal Ditambahbaik

Rekaan fizikal Nintendo Switch model OLED telah ditambahbaik dengan pendiri (stand) yang lebih memudahkan untuk mendapat sudut bermain yang lebih selesa.
Audio Yang Lebih Baik
Tanpa menyatakan secara terperinci, Nintendo berkata bahawa Switch model baharu ini akan memberikan audio yang lebih baik.
CPU/GPU, RAM Yang Sama
Penambahbaikan dalam model baharu ini lebih kepada penampilan luarannya sahaja. Switch model OLED ini masih lagi menggunakan CPU/GPU yang sama iaitu NVIDIA Custom Tegra processor, berdasarkan spesifikasi yang dipaparkan di laman web rasmi Nintendo.
Nintendo juga telah mengesahkan kepada The Verge bahawa model baharu ini tiada peningkatan RAM daripada model sebelumnya.
Saiz, Berat Lebih Kurang Sama
Kekuatan Switch adalah mobilitinya. Walaupun menawarkan skrin yang lebih besar, model baharu ini boleh dikatakan mempunyai saiz dan berat yang sama.
Switch model OLED memiliki saiz 4 inci x 9.5 inci dengan berat 0.93 lbs. Hanya sedikit berbeza dengan Switch model asal iaitu 4 inci x 9.4 inci dengan berat 0.88 lbs (apabila dipasangkan Joy-Con).
Joy-Con, Dock Yang Serasi

Joy-Con yang digunakan untuk model OLED adalah sama dengan sebelum ini. Dalam kata lain, Joy-Con boleh digunakan di kedua-dua Switch model OLED dan model asal.
Malah, walaupun dock baharu itu nanti akan mempunyai port LAN, namun dock yang lama tetap boleh digunakan untuk Switch yang baharu, serta Switch model asal juga boleh diletakkan di dock yang baharu.
Dock Dijual Secara Berasingan
Berita baik kepada mereka yang ingin menggunakan sambungan LAN ketika bermain di televisyen tetapi tidak mahu membeli keseluruhan Switch yang baharu.
Hal ini kerana dock baharu yang hadir dengan port LAN itu akan boleh dibeli secara berasingan, disahkan Nintendo kepada DigitalTrends.
Resolusi Yang Sama
Walaupun ada penambahbaikan dari segi skrin yang digunakan, iaitu dari OLED kepada LCD, model baharu ini tetap menampilkan resolusi yang sama — 1280x720p — dan hanya akan bertukar resolusi kepada 1080p apabila bermain menggunakan dock di televisyen.
Harga, Tarikh Pelancaran

Nintendo Switch (model OLED) akan dilancarkan pada 8 Oktober 2021, USD349.99.
Seperti biasa, Nintendo tidak membawa produk mereka secara rasmi ke pasaran Malaysia, maka kita perlu menunggu berapakah harganya apabila ia tiba di kedai-kedai game tempatan kelak.


Keluaran Terkini Razer Blade Adalah Terkecil Dari Siri Tersebut!

Bukan sahaja itu, ia mempunyai add-on yang boleh menambah 2 GPU! Memang menarik idea Razer untuk gaming laptop.

Razer Blade Stealth boleh dikategorikan sebagai ultrabook. Ia mempunyai size yang kecil dan ringan. Dijangka harga permulaan paling rendah bagi laptop ini adalah sekitar RM3000.00
Kenapa laptop Razer ini adalah idea yang menarik kerana ia memberikan mobiliti kepada pengguna dan pada masa yang sama ia memberikan pilihan pada pengguna untuk mempunyai GPU yang lebih pantas jika sesi gaming hendak dibuat di rumah contohnya.
Pre-order boleh dibuat di Razer Store.
Berikut adalah spesifikasi untuk Razer Blade Stealth dan Razer Core.
Razer Blade Stealth:

12.5 in. IGZO 16:9 aspect ratio, capacitive multi-touch display
QHD (2560 x 1440)

128 GB / 256GB PCIe SSD options

UHD (3840 x 2160)

256 GB / 512 GB PCIe SSD options

Intel® Core™ i7-6500U Dual-Core Processor (2.5 GHz / 3.1 GHz)
Intel® HD Graphics 520
128 GB / 256 GB PCIe SSD options (QHD display models)
256 GB / 512 GB PCIe SSD options (UHD display models)
8 GB Dual-Channel System Memory (LPDDR3-1866MHz)
Windows® 10 (64-bit)
Wireless-AC (802.11a/b/g/n/ac + Bluetooth® 4.1)
Thunderbolt™ 3 (USB-C)
USB 3.0 port x 2 (SuperSpeed)
Built-in webcam (2.0 MP)
Chroma anti-ghosting keyboard with individually backlit keys
HDMI 1.4b audio and video output
Built-in stereo speakers
3.5 mm headphone/microphone combo port
Built-in array microphone
Trusted Platform Module (TPM 2.0) security chip embedded
Compact 45 W USB-C power adapter
Built-in 45 Wh rechargeable lithium-ion polymer battery
0.52 in. / 13.1 mm (Height) x 12.6 in. / 321 mm (Width) x 8.1 in. / 206 mm (Depth)
2.75 lbs. / 1.25 kg

Razer Core:

Connection to PC via Thunderbolt™ 3 using included 40Gbps cable
Supports single double-wide, full-length, PCI-Express x16 graphics card
GPU max dimensions – 5.98 in. / 152 mm (Height) x 1.73 in. / 44 mm (Width) x 12.20 in. / 310 mm (Length)
GPU max power support – 375 W
USB 3.0 port x 4 (SuperSpeed)
Gigabyte Ethernet (10/100/1000)
Chroma lighting (2 zones)
Built-in 500 W power supply
8.6 in. / 218.4 mm (Height) x 4.13 in. / 104.9 mm (Width) x 13.38 in. / 339.9 mm (Length)


Need For Speed: Segala Content & DLC Akan Datang Adalah Percuma?

Ghost Games, developer Need For Speed berkata segala content dan DLC yang akan dikeluarkan untuk game ini akan diberikan secara percuma.
Electronic Arts (EA) nak bagi DLC percuma? Biar Betul?!

Jangan lupa baca ini: Need For Speed: Senarai Ubahsuai Visual Parts Untuk Setiap Kereta
Ya, benar. Itulah kenyataan yang dikeluarkan oleh Creative Director game ini, Craig Sullivan. Memetik kata-kata beliau:
“Secara jujur, tiada sebarang perancangan langsung untuk mengenakan sebarang caj kepada content dalam game ini.
Kami akan memberikan segalanya dengan percuma. Saya telah melihat perancangan untuk beberapa minggu dan bulan akan datang – tiada apa-apa (bayaran) di situ.”
Beliau juga berkata game ini tiada platform yang dibina untuk melakukan pembelian untuk menyokong sebarang content berbayar.
“Perancangan adalah untuk tidak membenarkan sebarang pembelian dalam game ini. Semua content yang akan kami berikan – dengan jumlah yang agak banyak, bermula dalam masa terdekat – adalah percuma. Itulah yang berhak diterima oleh pemain.”

Adalah sesuatu yang sangat jarang untuk EA memberikan content dan DLC percuma. Kita tengok sajalah sama ada ‘janji’ ini benar-benar akan ditunaikan.
Apa-apa pun, kalau korang masih lagi berkira-kira sama ada mahu mendapatkan game ini ataupun tidak, jom baca review kami: Need For Speed: Boleh Beli or Boleh Blah!?


Opening Cinematic Dan 2 Trailer Baru Bagi Tekken 7 Dikeluarkan!

Disamping opening cinematic, 2 trailer ini memaparkan kembalinya watak Bob ke gelanggang Tekken 7 dan kehadiran watak baru yang bernama Master Raven.

Dalam opening cinematic di atas, dapat kita lihat pertarungan Heihachi dan Akuma yang berasal dari siri Street Fighter. Dalam Tekken 7, Akuma hadir untuk melengkapkan permintaan terakhir dari Kazumi iaitu membunuh suami dan anaknya iaitu Heihachi dan Kazuya yang telah banyak membawa kemusnahan ke Bumi.

Trailer kali ini memaparkan kembalinya ahli pertarungan yang cukup popular dalam siri Tekken sejak mula diperkenalkan iaitu Bob! Beliau berasal dari Amerika dan menggunakan seni pertahan diri yang dikenali sebagai Freestyle Karate.

Disamping itu, trailer kali ini turut menampilkan watak baru yang dikenali sebagai Master Raven. Watak Master Raven hampir menyerupai watak Raven yang diperkenalkan pada Tekken 5 dengan seni mempertahankan diri yang berkonsepkan ninjutsu. Antara watak baru yang menarik ramai pihak dengan gerakan yang cukup lincah dan unik.
Tekken 7 bakal berada di PC, PlayStation 4 dan Xbox One pada awal tahun hadapan.


Bekas Presiden Konami Europe, Shinji Hirano, Kini Presiden Di Kojima Productions!

Nampaknya, bukan Kojima-san seorang yang menjadi mangsa Konami!

Shinji Hirano yang pernah mengetuai Konami Europe, telah menerima jawatan eksekutif di Kojima Productions, menurut profile LinkedIn beliau. Hirano sebelum ini bertindak sebagai Presiden Konami Digital Entertainment bagi Konami bahagian Eropah dan Amerika, tetapi kini beliau disenaraikan sebagai Presiden Kojima Productions bermula November 2016.
Perpisahan antara Kojima dan Konami diketahui umum, dan nampaknya Hirano turut mengalami layanan yang sama daripada Konami. Sebelum ini, Hirano mewakili Konami kemana sahaja termasuk ke E3, tetapi beliau mengadapi pelbagai isu diturunkan pangkat – jawatan terakhir beliau di Konami hanya dinamakan “Pegawai Korporat”.
Beliau meninggalkan Konami pada Mac 2016, tidak lama selepas Hideo Kojima mengumumkan penubuhan Kojima Productions lewat 2015.
Hirano akan membantu Kojima Productions di dalam pembangunan dan pemasaran game pertama studio tersebut, Death Stranding.


GTA VR Diimiginasikan, Memang Mantap Ideanya!

Turut mengundang Steven Ogg yang terkenal sebagai Trevor dari GTA V!

Filem pendek GTA VR ini dihasilkan oleh Corridor dan dibintangi oleh Steven Ogg yang sememangnya sinonim dengan siri GTA. Walaupun tidak seperti headset VR yang dijual pada masa kini, ia merupakan satu idea yang menarik jika satu hari teknologi VR sebegini dapat dilaksanakan.
Dari video ini dapat kita lihat aktiviti-aktiviti biasa yang dilakukan dalam GTA seperti dikejar polis, meletupkan kenderaan dengan C4 malah ia turut mengutarakan aksi PvP.
Sememangnya video yang menarik untuk ditonton.


Hideo Kojima Mengacah Projek Baharu, Mungkin Norman Reedus Masih Terlibat

Hideo Kojima telah mengacah sesuatu yang agak menarik di Twitter, membuatkan ramai peminat mula bercakap mengenai projek beliau seterusnya.
Dalam tweet itu, Kojima telah memuatnaik sekeping gambar memperlihatkan peralatan penggambaran yang di belakangnya terdapat beberapa individu yang dikaburkan.
Sekilas pandang, salah seorang individu tersebut kelihatan seperti Norman Reedus. Butiran ini membuatkan para peminat menjangkakan bahawa projek yang sedang diusahakan Kojima itu bakal melibatkan pelakon tersohor itu sekali lagi.
Kapsyen yang diletakkan untuk tweet tersebut ialah: “Baru-baru ini, saya telah menyemak perancangan dan skrip itu, dan bereskperimen dengan beberapa perkara lain.”

Recently, I've been revising the plan and script, and experimenting with everything else. pic.twitter.com/aFV5SxOvsr— HIDEO_KOJIMA (@HIDEO_KOJIMA_EN) November 24, 2021

Seperti yang ramai tahu, game terbitan beliau sebelum ini, Death Stranding, menampilkan Reedus sebagai protagonis, bertindak sebagai pelakon suara dan juga model karakternya berdasarkan beliau.
Lebih menarik, penerbit dan pengacara The Game Awards, Geoff Keighley membalas tweet Kojima itu dengan hanya meletakkan emoji “mata”. Muncul pula spekulasi mengatakan projek baharu Kojima itu akan didedahkan semasa The Game Awards 2021 yang bakal berlangsung 9 Disember ini.

👀— Geoff Keighley (@geoffkeighley) November 24, 2021

Apakah projek yang dibikin Kojima ini? Mungkinkah sekuel Death Stranding? Atau sebuah projek baharu lain yang turut melibatkan Reedus? Atau mungkin berkaitan divisyen yang baru diwujudkan Kojima Productions yang memfokuskan kepada filem, televisyen dan muzik?


Uncharted 4: Naughty Dog Perjelas Bagaimana Mereka Membina Grafik Secantik Ini!

Siri Uncharted sentiasa menampilkan grafik yang sangat memukau. Kali ini, mereka terangkan bagaimana grafik secantik ini dibina.

Dalam video yang dimuat naik di channel Youtube Playstation (video di atas), Naughty Dog telah berkongsi beberapa maklumat di sebalik tabir, bagaimana mereka membina Uncharted 4, khusus mengenai grafik.
Mereka mengatakan bahawa, apabila melihat produk akhir game ini, mereka seperti tidak percaya bahawa mereka telah membina grafik secantik ini. Melalui hardware PS4 yang lebih berkuasa berbanding last-gen console (PS3), impian mereka selama ini untuk membina grafik semantap ini adalah seperti impian menjadi kenyataan.

Dalam membincangkan dunia Uncharted yang telah mereka tampilkan dalam siri terakhir ini, mereka menjanjikan bahawa perjalanan cerita dan tempat adalah sangat, sangat besar. Apabila ingin bergerak ke satu destinasi, beberapa jalan boleh dilalui, di mana setiap darinya memiliki cabaran yang berlainan.
Mereka menambah, walaupun mereka menyajikan kawasan yang lebih besar untuk diterokai, dalam masa yang sama, setiap details yang ada dalam game ini tetap ditambah baik. Lebih luas kawasan untuk diterokai, lebih besar kemungkinan yang menunggu di hadapan.

Sebelum ini, Naughty Dog telah pun mengumumkan bahawa game ini telah siap dibina dan sudah bersedia untuk dicetak.
Selepas ditunda sebanyak tiga kali, tarikh pelancaran Uncharted 4: A Thief’s End adalah pada 10 Mei 2016, eksklusif untuk PlayStation 4.
JomBaca: Naughty Dog Bakal Mematikan Nathan Drake Dalam Uncharted 4?


Kirby dan Yoshi – 2 Game Comel Diumumkan Untuk Nintendo Switch!

Nampaknya lebih banyak karakter Nintendo akan membintangi game mereka sendiri di Nintendo Switch!

Semasa pembentangan Nintendo Spotlight di E3 2017 sebentar tadi, Nintendo telah mengumumkan dua game platformer comel yang dibintangi Kirby dan Yoshi. Kedua-dua game ini belum mendapat title rasmi, tetapi ianya akan diterbitkan sekitar tahun 2018.

Bermain sebagai Kirby dan gunakan skill Sword, Fire dan Water untuk menewaskan musuh, Main bersama 3 kawan lain untuk skill team-up yang berbeza!

Terokai dunia diorama sebagai Yoshi di dalam game yang dibina dengan seni reka yang comel lagi unik! Mainlah dengan kawan-kawan untuk menyelesaikan misi merentasi level-level game ini.


Life Makeover: Game Berdandan, Berfesyen Dan Simulasi Kehidupan Bakal Tiba Ke Android, iOS

Life Makeover merupakan game terbaharu yang dibangunkan oleh studio Archosaur Games, membawakan para pemain untuk berdandan dan berfesyen tanpa had serta menjalani kehidupan seharian secara simulasi.
Game mobile ini digambarkan sebagai game yang akan membawa pemain memasuki alam percintaan, termasuklah kepelbagaian gameplay yang bertembung dengan kisah-kisah penuh perasaan.
Para pemain boleh mencipta bentuk badan dan wajah karakter masing-masing, mereka gaya-gaya berfesyen serta menghias rumah dan berinteraksi dalam aktiviti-aktiviti sosial.

Ribuan pakaian berfesyen yang boleh diterokai dalam game ini, memberi peluang kepada pemain untuk merealisasikan penampilan yang diidamkan selama ini. Sama ada pakaian untuk sesi minum petang bersama teman-teman, beristirehat di tepi pantai atau menghadiri makan malam mewah — semuanya ada untuk digayakan.
Bukan setakat memilih pakaian sedia ada, pemain juga dibenarkan untuk memotong, menjahit dan mencipta — seterusnya memperkenalkan fesyen tersendiri.
Untuk penampilan fizikal pula, pemain boleh mengubahsuai jenis senyuman, tona warna kulit serta bentuk badan bagi memperlihatkan keunikan dan personaliti masing-masing.

Bercakap soal rumah pula, Life Makeover sememangnya memberikan kebebasan penuh kepada pemain. Pilih lokasi rumah sendiri, cipta tema dan gaya perhiasan di dalam rumah, dan hias setiap sudut rumah tersebut. Tambah menarik, perabot dan perhiasan rumah juga boleh dicipta, diletakkan dan diwarnakan mengikut citarasa tersendiri.
Tak cukup meriah lagi? Tambah keriuhan di dalam rumah dengan membela haiwan peliharaan, bertemu dengan pemain lain secara online serta jemput mereka untuk lepak-lepak santai di rumah.
Apa yang paling menarik tentang Life Makeover adalah ia dibangunkan dalam Unreal Engine 4, maka grafik yang disajikan juga cantik, seperti yang korang boleh saksikan dalam trailer di bawah:

Menurut kenyataan yang dikeluarkan, Life Makeover merupakan antara game yang paling dinantikan di China untuk tahun 2022 kerana di negara itu sahaja, seramai 3 juta pemain sudah melakukan pra-pendaftaran dalam tempoh enam bulan sahaja.
Archosaur Games dikenali sebagai pembangun yang pernah membawakan Dragon Raja, iaitu game yang pernah memenangi anugerah Game Kompetitif Terbaik di Google Play 2020 untuk rantau Asia Tenggara.
Life Makeover akan mula memasuki fasa percubaan global di Asia Tenggara pada Mac ini. Daftar sekarang di sini kerana percubaan ini adalah terhad sebelum ia dilancarkan sepenuhnya di Android dan iOS.
Ikuti sebarang perkembangan terbaharu Life Makeover melalui akaun rasmi di Facebook, Instagram dan Youtube.

Artikel ditaja oleh Madeviral.co.


Counter-Strike: Global Offensive Major Championship 2016

Major League Gaming (MLG) mengumumkan akan menganjurkan sebuah pertandingan e-sport terbesar di Amerika Syarikat. Pertandingan apa itu?

MLG Counter-Strike: Global Offensive Major Championship: Columbus, akan diadakan di Colombus, Ohio yang bertempat di MLG Arena dan juga Nationwide Arena yang menawarkan wang tunai terkumpul sebanyak RM4,200,000!
Pertandingan major pertama di Amerika Syarikat ini akan bermula pada 29 Mac 2016 sehingga 3 April 2016, dengan penyertaan lebih 16 pasukan dari seluruh dunia yang berentap bagi merebut kejuaraan ini.
Sebarang maklumat lanjut berkenaan pasukan yang bertanding, jadual perlawanan, dan banyak lagi boleh saja lawati laman web Major League Gaming.
ADIOS!


Rainbow Six Quarantine Diumumkan Secara Rasmi, Game Co-Op 3-Pemain Melawan Zombi

Nampaknya E3 kali ini memperlihatkan banyak laporan tertiris sebelum ini adalah benar. Salah satunya lagi ialah Rainbow Six Quarantine.
Rainbow Six Quarantine baru sahaja diumumkan Ubisoft secara rasmi — merupakan sebuah game spin-off kepada Rainbow Six Siege, yang mana kali ini membawakan co-op 3-pemain melawan makhluk parasit (macam zombi).
Ya, nampaknya mode waktu terhad Operation Outbreak yang dilancarkan pada tahun lalu membuatkan Ubisoft mengeluarkan satu game baru standalone berdasarkannya.
Saksikan trailer acah Rainbow Six Quarantine di bawah, yang mana ia akan dilancarkan pada tahun 2020 untuk PC, PS4 dan Xbox One:


Microsoft Secara Rasminya Menamatkan Penghasilan Xbox Kinect

Dalam masa Microsoft sedang memfokuskan kepada visual Ultra HD dan Xbox One X, Microsoft secara rasminya mengucapkan selamat tinggal kepada Kinect.
Pereka Kinect, Alex Kipman dan pengurus besar Xbox Device Marketing, Matthew Lapsen mengesahkan syarikat itu akan menamatkan penghasilan sensor Kinect. Tidak ada lagi unit akan dihasilkan pada masa hadapan dan hanya sebahagian stok yang masih berada di pasaran sahaja yang boleh didapati, tetapi sokongan untuk peranti tersebut masih diteruskan untuk pengguna Xbox yang sudah memilikinya.

Kinect pertama kali dilancarkan pada tahun 2010 semasa ia cuba memperkenalkan kawalan gerakan badan sebagai cara untuk bermain game di Xbox 360. Peranti itu kemudiannya diintegrasikan untuk PC Windows dan juga Xbox One.
Walau bagaimanapun, peranti itu tidak mendapat populariti yang tinggi seperti yang diharapkan oleh Microsoft dan menyebabkan syarikat itu menyimpang jauh dari Kinect dan menghentikannya dari bundle konsol Xbox One.


PUBG Lite Diumumkan – Versi Percuma Di PC! Kini Dalam Fasa Beta Hanya Di Thailand

PlayerUnknown’s Battlegrounds (PUBG) telah mengumumkan yang versi percumanya di PC bakal tiba tidak lama lagi — digelar sebagai PUBG Lite.

Apa yang membezakan PUBG Lite dengan versi PUBG yang ada di platform PC sekarang? PUBG Lite adalah khas untuk mereka yang mempunyai PC yang spesifikasinya agak rendah, mempunyai grafik yang dikurangkan, dan yang paling penting ianya adalah percuma (free-to-play).
Pada waktu ini, versi ini masih dalam fasa beta dan hanya boleh dimainkan oleh pemain dari Thailand.
Di bawah adalah spesifikasi minimum (kiri) dan yang direkomenkan (kanan):

Buat masa sekarang, versi ini membawakan map Erangel, Miramar dan training arena.
Sangat menarik untuk menyaksikan perkembangan ini dan menunggu apakah perancangan PUBG Corp. terhadap versi percuma ini. Ia selolah-olah membawakan model bisnes PUBG Mobile ke dalam PC pula.
Bilakah PUBG Lite akan dilancarkan ke negara-negara lain, dan adakah ia akan turut dilancarkan ke PS4 dan Xbox One?


Dead or Alive Xtreme 3: Bikini DLC Diumumkan!

Koei Tecmo telah mengumumkan 2 set bikini DLC setiap satu dengan 9 warna yang boleh didapatkan bagi Dead or Alive Xtreme 3!

Dua set, “Niagra” dan “Caviar,” telah diumumkan dan korang bolehlah membeli kesemuanya menggunakan Zack Dollar.

Set Niagara yang kononnya comel dan berpatutan harganya ini bernilai 400,000 Zack Dollar ataupun 8 premium ticket. Kalau korang memilih padanan warna yang betul bagi setiap gadis, mereka akan mendapat tambahan 2 heart boost!
Set Caviar pula yang sedikit mahal dan seksi berharga 800,000 Zack Dollar ataupun 16 premium tickets. Kalau korang memilih padanan warna yang betul bagi setiap gadis menggunakan set ini, mereka hanya akan mendapat 1 heart boost sahaja.
Korang boleh lah tengok kesemua bikini yang ada dalam set itu di bawah!
[su_slider source=”media: 13440,13439,13438,13437,13436,13435,13429,13430,13431,13432,13433,13434,13428,13427,13426,13425,13424,13423,13417,13418,13419,13420,13421,13422,13416,13415,13414,13413,13412,13411,13405,13406,13407,13408,13409,13410,13404,13403,13402,13401,13400,13399,13393,13394,13395,13396,13397,13398,13392,13391,13390″ limit=”55″ link=”lightbox” height=”1600″ title=”no” autoplay=”2000″]
Set bikini Niagra dan Caviar boleh di dapati bermula 25 Mei.


Akhirnya Karakter-Karakter Bagi Street Fighter 5 Season 3 Diumumkan – Spekulasi Sakura, Blanka dan Sagat Terjawab!

4 karakter lama dan 2 karakter baru diumumkan di dalam trailer bagi Street Fighter 5: Arcade Edition!

4 karakter lama tersebut adalah Sakura, Blanka, Cody, Sagat dan 2 karakter baru adalah G, Falke.

Selepas kemasukan karakter-karakter Season 2 yang kurang mendapat sambutan serta spekulasi sekian lama yang membayangkan line-up seperti Sagat, Sakura, Oro, C. Viper, Q dan Necro – Capcom seperti cuba mengambil hati peminat lama francais Street Fighter dengan menyertakan Sagat, Sakura, Blanka dan Cody.
Street Fighter 5: Arcade Edition akan dilancarkan 16 Januari 2018 ini dalam aturan Sakura, Blanka, Falke, Cody, G dan akhirnya Sagat. Siapa yang akan kembali bertarung dalam SFV? Jom?


Selepas Ganti PUBG Mobile Di China, Tencent Raih USD14 Juta Dalam Masa 72 Jam

Syarikat internet dari China, Tencent Holdings meraih sebanyak USD14 juta (RM58.28 juta) dalam masa 72 jam selepas menggantikan game PlayerUnknown’s Battlegrounds Mobile kepada game baru iaitu Game For Peace.
Menurut data dari Sensor Tower, Game For Peace merupakan sebuah game yang boleh dimuat turun secara percuma untuk versi iOS dan merupakan sebuah applikasi yang berada di tangga teratas di Apple App Store di China pada 10 Mei.
Proses kawal selia dan tindakan yang dilakukan oleh kerajaan China telah menyekat Tencent daripada meraih keuntungan dari game PUBG Mobile. Ia telah ditutup pada minggu lepas dan digantikan dengan melancarkan Game For Peace. Permainannya hampir sama seperti PUBG Mobile, pemilik akaun PUBG Mobile boleh memindahkan akaun mereka ke game itu secara automatik.

Game For Peace dilancarkan untuk memberi penghormatan kepada People’s Liberation Army Air Force kerana mempertahankan negara itu. Menurut laman web rasmi game itu, sesetengah gamer berasa gembira dengan game baru tersebut sementara sesetengah netizen membuat lawak jenaka kerana game itu terlalu “sosialis” dan tidak ganas.
Selain video game, kerajaan China juga telah menyekat kandungan sensitif yang mempunyai keganasan, seksual dan politik di setiap platform dari televisyen sehingga ke video game.
Dalam menyokong seruan kempen kerajaan China untuk melindungi kesihatan kanak-kanak dan menghalang ketagihan video game, Game For Peace hanya boleh dimainkan pada usia 16 tahun ke atas. Menurut pengumuman yang diumumkan oleh Tencent pada hari Rabu lalu, waktu bermain akan dihadkan kepada dua jam sehari kepada mereka yang berumur 16 dan 18 tahun.
Sumber: The Star


Sony akan kekalkan strategi pelancaran game PlayStation ke PC selang 2-3 tahun


Prey: Gameplay Trailer Dipertontonkan Di The Game Awards 2016!

Dah macam gabungan Bioshock, Dishonored dan SOMA pulak kitorang tengok!

Trailer baru bagi Prey telah dipertontonkan di The Game Awards, menampilkan sedikit permainannya, dan ianya seperti game-game yang pernah kita mainkan sebelum ini. Ada terasa aura seperti Bioshock, Dishonored dan SOMA – cumanya di angkasa lepas!
Sejak diumumkan di E3 lepas, Prey menarik perhatian kami dengan janji gameplay psychological horror, tetapi nampaknya ia takkan jadi sebegitu.
Beberapa senjata dipertontonkan seperti GLOO Cannon, spanar, shotgun, pistol dan grenade yang menghasilkan kesan vakum dan menyedut musuh dan persekitaran. Bagaimanapun, masih banyak ruang yang ada di weapon wheel, mungkin kita akan dapat bermain dengan labih banyak pilihan senjata nanti. Kebolehan Mimic Matter juga sekali lagi dipertontonkan.


Saiz Fail Untuk Battlefield V Di Xbox One Telah Didedahkan, Tidaklah Terlalu Besar

Akhir-akhir ini, para gamers sudah mula risau dengan saiz fail game masakini yang amat besar. Paling menakutkan buat masa sekarang ialah Red Dead Redemption 2 yang dilaporkan akan bersaiz kira-kira 105GB — sehingga versi fizikalnya bakal didatangkan bersama 2 disk.

Walau bagaimanapun, korang tidak perlulah terlalu bimbang dengan satu lagi game yang sangat dinantikan pada tahun ini, iaitu Battlefield V kerana saiz fail yang diperlukan untuk install game ini tidaklah terlalu besar jika dibandingkan dengan lain-lain game masakini.
Menurut laman rasmi Microsoft Store, Battlefield V Standard Edition mengambil kira-kira saiz sebanyak 31.89GB, manakala Battlefield V Deluxe Edition pula 31.9GB.
Semestinya saiz fail ini tidak akan lari jauh daripada apa yang akan diperlukan untuk PS4. Untuk platform PC pula, ia mungkin sedikit berlainan, namun korang sudah boleh menganggarkannya berdasarkan apa yang telah didedahkan untuk Xbox One ini.

Battlefield V akan dilancarkan pada 20 November ini untuk PC, PS4 dan Xbox One.


Ada Apa Dengan For Honor Collector’s Edition?

Benarkah anda seorang peminat pahlawan-pahlawan teragung sepanjang sejarah dunia? Kalau benar, pasti anda tidak mahu terlepas memiliki Collector’s Edition ini!
Ubisoft telah mendedahkan apakah yang bakal anda miliki apabila anda membeli For Honor Collector’s Edition – sebuah edisi premium yang hanya dijual di Uplay secara eksklusif.

Berikut adalah senarai items yang bakal anda miliki dalam Collector’s Edition ini:

3 full-metal helmet yang berskala 1/3, dipacakkan menerusi wooden stands – mewakili tiga factions yang terdapat dalam game, iaitu Samurai, Vikings dan Knights.
Litografi
Soundtrack game
Game penuh
Digital Deluxe Pack
Season pass

Walau bagaimanapun, Ubisoft masih belum mengumumkan harga untuk For Honor Collector’s Edition ini.

For Honor dijadualkan menemui gamers pada 14 Februari 2017 untuk PC, PlayStation 4 dan Xbox One.
JomBaca: Gameplay Multiplayer Untuk For Honor! Kapak Bertemu Pedang! Tetak-Menetak!


Star Wars: Knights of the Old Republic Dilaporkan Sedang Dibangunkan, Tapi EA, BioWare Tak Terlibat

Star Wars: Knights of the Old Republic merupakan satu siri game Star Wars yang mempunyai peminatnya yang ramai, namun sudah sekian lama menyepi.
Walau bagaimanapun, kita mungkin akan dapat mendengar berita baharu mengenainya, jika laporan yang baru muncul ini adalah sahih.
Satu laporan baharu telah timbul mengatakan siri game Star Wars: Knights of the Old Republic sedang dihidupkan semula oleh Lucasfilm Games dan Disney, namun ia dikhabarkan dibikin tanpa penglibatan EA dan BioWare, iaitu studio yang bertanggungjawab membangunkan siri tersebut sebelum ini.
Khabar ini hadir dari Bespin Bulletin, orang dalam industri yang terkenal membawakan berita-berita berkaitan Star Wars, lapor VGC.
“Antara dapatan saya, saya dengar terdapat satu projek Knights of the Old Republic sedang dalam pembangunan,” kata Bespin Bulletin. “Saya telah bercakap dengan beberapa orang, dan saya juga dapat tahu yang Jason Schreier [wartawan Bloomberg] berkata game itu bukan bersama EA, dan kita tidak akan dapat teka studio mana yang sedang mencipta game itu.”
Laporan ini turut menyatakan yang satu ‘game bounty hunter Star Wars’ juga sedang dalam pembikinan di satu tempat dan EA pula sedang membangunkan satu lagi game Star Wars yang ‘lebih kecil’.
“Saya tak tahu sama ada game bounty hunter itu bersama mereka [EA] atau bersama Ubisoft. Tapi ya, EA sedang mencipta sesuatu dan ada satu lagi game [Star Wars] yang belum diumumkan oleh EA, yang mana saya tiada idea ia sebenarnya apa. Saya tak rasa ianya adalah Battlefront 3.”
Walaupun tiada butiran lanjut yang didedahkan, kita boleh katakan yang khabar ini mungkin ada asasnya memandangkan semua game Star Wars kini berada bawah Lucasfilm Games, yang mana mereka akan mengembangkan francais game Star Wars kepada lebih banyak studio selain EA.
Antara pengumuman terbesar setakat ini ialah Ubisoft kini sedang membangunkan sebuah game open-world Star Wars.
JomBaca: Ubisoft Yakin Mereka Boleh Fokus Bangunkan 2 Game Dari Francais Besar – Star Wars Dan Avatar
Seperti biasa, selagi ia masih dalam status khabar angin, jangan terlalu meletakkan harapan tinggi. Sama-sama kita nantikan sebarang pengumuman rasmi mengenai perkara ini.


Macam Mana Rupanya Kalau Uncharted Dikeluarkan Pada Tahun 1998 Semasa Era PS1?

Betapa kacak Nathan Drake pada tahun 1998?

Bagi korang yang tidak pernah menyaksikan video-video sebegini, Youtuber 98DEMAKE merupakan seorang pembikin video yang agak kreatif. Beliau sering membikin video-video untuk gameplay atau trailer game-game masakini, tetapi dalam grafik yang terdapat semasa era video game 90-an.
Kami pernah melaporkan tentang video beliau sebelum ini, iaitu trailer The Last of Us Part II dan gameplay Assassin’s Creed yang direka semula mengikut tema tahun 1998. Dan terbaru beliau telah mencipta dan memuatnaik gameplay untuk Ucharted pula. Korang boleh saksikannya di bawah:


Kemaskini Besar Pertama Fall Guys Bawakan Pelbagai Penambahbaikan Diingini Ramai

Kira-kira tiga minggu selepas pelancaran Fall Guys: Ultimate Knockout, Mediatonic bakal mengeluarkan kemaskini besar pertama yang membawakan pelbagai permintaan yang diingini ramai.
Antara yang paling diraikan ialah memperbaiki algoritma di mana sekiranya bilangan pemain yang masih hidup adalah ganjil, pusingan baharu tidak akan memberikan game yang berpasukan. Ini semestinya satu kritikan sejak hari pertama lagi yang akhirnya telah diambil kira kerana apabila jumlah pemain tidak seimbang, ia menyukarkan permainan yang adil.
Kemudian, seperti yang kami sebutkan dalam review, Fall Guys kelak akan memaparkan terus rakan-rakan yang masih hidup dalam Party sama apabila pemain sudah tersingkir. Tidak perlu lagi untuk mencari satu per satu pemain lain yang ramai sehingga kita dapat menyaksikan (spectate) rakan kita.
Selain itu, mereka juga telah memperbaiki eksploitasi yang pernah kami laporkan sebelum ini — iaitu mengubah geometri lantai dalam Jump Showdown, membuatkan pemain tidak lagi mampu bergayut di hujung lantai.
Mereka menyatakan yang kemaskini ini akan dilancarkan pada minggu hadapan. Tiada tarikh tepat didedahkan buat masa ini.
Korang boleh baca semua perubahan yang akan disajikan dalam kemaskini baharu ini di tweet di bawah.

https://twitter.com/FallGuysGame/status/1297497860339109888?s=20

Fall Guys kini boleh dimainkan di PC dan PS4.


Rocket League Kini Memiliki 25 Juta Pemain Berdaftar, 1 Billion Perlawanan Telah Dimainkan

Adakah anda salah seorang daripada 25 juta pemain ini?

Akaun Twitter rasmi Rocket League telah memuatnaik sebuah infografik yang memaparkan statistik terbaru mengenai game indie bola-sepak-kereta ini.
Mereka telah mendedahkan bahawa Rocket League kini telah memiliki 25 juta pemain berdaftar, dan 1 billion perlawanan telah dimainkan sejak ia pertama kali dilancarkan pada 2015. Daripada 1 billion perlawanan ini, mode Competitive memenuhi 50 peratus, Casual (33%), Alternative (11%), dan Private (6%).
Ia turut mencatatkan bahawa 31 juta perlawanan telah dimainkan dalam mode Rumble.

One BILLION games played! Thank you to our amazing players for continuing to make #RocketLeague one of the best communities & games around. pic.twitter.com/wAAVCVqkRd
— Rocket League (@RocketLeague) January 11, 2017
Baru-baru ini, Rocket League telah didedahkan sebagai game paling banyak dimuatturun di platform PlayStation pada tahun 2016.


Saksikan Gameplay DLC Terbaru Horizon Zero Dawn: The Frozen Wilds Yang Dikongsi Oleh Guerrilla Games

Dalam video sebuah video gameplay sepanjang 12 minit.

DLC terbaru bagi Horizon Zero Dawn ini akan membawa pemain kembali bersama watak protagonis siri ini Aloy, ke sebuah kawasan yang tidak pernah pernah lagi dijelajahi sebelu, ini.
Kawasan yang dikenali sebagai The Cut ini merupakan sebuah kawasan tundra yang dilitupi dengan salji. Dalam kawasan sejuk beku ini, pemain juga akan diperkenalkan dengan pelbagai watak dan musuh-musuh robotik yang baru untuk dicabar.
Saksikan gameplay ke dunia yang sejuk beku ini dibawah.

DLC The Frozen Wilds akan diterbitkan 7 November ini untuk PlayStation 4. Bacalah review kami mengenai Horizon Zero Dawn di sini.


Ini Adalah Keperluan Spesifikasi Untuk Need for Speed Payback Di PC

Masa untuk kembali ke dunia Need for Speed – PC korang mampu tak?

Kira-kira dua bulan sebelum Need for Speed Payback dilancarkan, EA dan Ghost Games telah mengeluarkan keperluan spesifikasi game ini untuk dimainkan di platform PC. Tanpa membuang masa, jom kita tengok sama ada PC/laptop korang mampu atau tidak untuk merasai semula kehangatan siri game racing popular ini.
Keperluan Minimum (untuk 720p30 di low settings)
OS: 64-bit Windows 7 atau lebih baru
CPU: Intel i3 6300 @ 3.8GHz atau AMD FX 8150 @ 3.6GHz dengan 4 hardware threads
RAM: 6GB
Disc Drive: DVD ROM drive diperlukan untuk installation sahaja
Hard Drive: 30GB
GPU: Nvidia GeForce GTX 750 Ti, AMD Radeon HD 7850, atau yang sama sepertinya DX11 compatible GPU dengan 2GB memory
DirectX: 11-compatible video card atau yang sama dengannya
Input: Dual analog controller
Keperluan Sambungan Online: 192 KBPS atau sambungan Internet yang lebih laju
Keperluan Yang Direkomen (untuk 1080p60 di high settings)
OS: 64-bit Windows 10 atau yang lebih baru
CPU: Intel i5 4690K @ 3.5GHz atau AMD FX 8350 @ 4.0GHz dengan 4 hardware threads
RAM: 8GB
Disc Drive: DVD ROM drive diperlukan untuk installation sahaja
Hard Drive: 30GB
GPU: AMD Radeon RX 480 4GB, NVIDIA GeForce GTX 1060 4GB, atau yang sama dengannya DX11 compatible GPU dengan 4GB memory
DirectX: 11-compatible video card atau yang sama dengannya
Input: Dual analog controller
Keperluan Sambungan Online: 512 KBPS atau sambungan Internet yang lebih laju

Need for Speed Payback akan dilancarkan di PC, PS4 dan Xbox One pada 10 November 2017.
JomBaca: Tonton Trailer Terbaru Need For Speed Payback Yang Memaparkan Pengubahsuaian Kereta


Dapatkan Mod JDT, Selangor, Pahang, Terengganu Dalam Euro Truck Simulator 2

Jom kita konvoi ramai-ramai dengan menggunakan mod dari pasukan-pasukan kegemaran anda!

Euro Truck Simulator 2 (ETS2) merupakan sebuah game simulasi kenderaan, di mana para pemain dibenarkan untuk membawa lori di sekitar Eropah. Antara gameplay utama game ini adalah pemain perlu mengambil kargo dari pelbagai lokasi dan hantarnya ke tempat yang dikehendaki. Semakin lama pemain bermain, lebih banyak kenderaan boleh dibeli, serta boleh mengambil pemandu untuk bekerja di bawah pemain.
Apa yang membuatkan game ini menarik adalah keupayaannya membenarkan pemain untuk melakukan mod kepada lori masing-masing. Dan apakah mod yang lebih menarik daripada meletakkan logo-logo dan tema pasukan bola sepak tempatan kegemaran, ya tak?
Muhammad Zaihazli, Khalil Azhar dan Luqman Mods, sekumpulan rakan modder yang juga peminat tegar bola sepak tempatan telah mengambil inisiatif mereka sendiri untuk membina mod bertemakan pasukan-pasukan kesayangan mereka dalam ETS2. Saksikan hasil kerja mereka yang sangat kreatif dan terbaik ini:
Mod Selangor FA dari Muhammad Zaihazli.
Mod Pahang FA dari Khalil Azhar.
Mod Johor Darul Takzim dari Luqman Mods.
Mod Terengganu FC yang masih dalam pembikinan kumpulan mereka.
Ketika dihubungi JomGaming, Zaihazli telah menceritakan serba sedikit bagaimana mereka membina mod-mod ini. Ini kata beliau:
“Ya, saya bina mod itu atas hasil sendiri bersama rakan-rakan kumpulan saya. Seperti yang diketahui, ETS2 ini hanyalah platform simulator yang terkenal dengan pelbagai jenis lori di Eropah. Malah bukan setakat single-player saja, ada juga multiplayer, main bersama rakan-rakan pemain dari seluruh dunia.
Mengupas tentang ETS2, apa yang menariknya, ia boleh custom mod. Kiranya, sebagai contoh, saya boleh buat livery di lori dan trailer saya dengan menggunakan Photoshop dan ETS2 studio. Proses pembuatan skin/livery di ETS2 bukanlah semudah yang disangkakan.
Pada awalnya, saya bina skin ini hampir seminggu, saya belajar buat mod skin sendiri. Atas usaha dan lelah sendiri yang tak pernah putus asa, saya buat, akhirnya menjadi juga.
Kami buat skin ini hanya sekadar suka-suka dan menjadikan game ini taklah terlalu bosan bila bermain.”
Zaihazli turut berkongsi dengan JomGaming hasil kerjanya yang pertama, sebelum beliau berjaya membuat mod-mod seperti Selangor FA yang cukup kemas itu.
Hasil kerja mod pertama oleh Muhammad Zaihazli.
Sekiranya anda berminat untuk mendapatkan mod-mod yang sangat menarik ini, anda boleh hubungi Muhammad Zaihazli di Facebook peribadinya.
Untuk dapatkan trailer-trailer skin spec Malaysia, anda boleh menempahnya di Luqman Mods.
Dan kalau anda berminat untuk menyertai komuniti atau kumpulan modder ini, anda boleh sertai Facebook Group Asian Truck Simulator Official Group.


Korang Dah Boleh Download Contra: Return Sekarang Di iOS Dan Android Secara Percuma

Siapa yang pernah main game klasik ini memang lejen lah!

Bulan Julai lalu, Contra: Return telah diumumkan, dan para pemain boleh mula pra-daftar. Kini, korang dan download boleh Contra: Return di iOS dan Android secara percuma dan mengimbau semula kenangan bermain Contra suatu ketika dulu.
Bersama-sama dengan Konami dan Tencent Timi Studio Group, Garena telah melancarkan versi mobile ini, yang pastinya diubahsuai sedikit UI bagi memudahkan para pemain bermain di telefon pintar. Semestinya, ia menawarkan grafik yang lebih moden dan sesuai dengan teknologi masakini.

Korang boleh download Contra: Return melalui iOS di sini, dan melalui Android di sini.


Jom Sertai Pertandingan PES 2018 Di Ampang Pada 17 Mac Ini

Cuti sekolah nanti buat apa?

Minggu hadapan, Geek Empire bakal menganjurkan pertandingan PES 2018 yang semestinya menawarkan hadiah kemenangan yang berbaloi untuk menjadi rebutan. Lebih menarik, ia merupakan pertandingan PES 2018 pertama yang dianjurkan oleh studio gaming itu.
Di bawah adalah butiran yang perlu korang tahu tentang pertandingan ini:

Nama Pertandingan: GEEK EMPIRE 1st PES2018 Tournament
Venue:  Geek Empire e-Sport Centre, 1-22 Block B Jalan Dagang B/3A, 68000 Ampang, Selangor.
Tarikh: 17 Mac 2018 (Sabtu)
Masa: 10 pagi hingga 6.00 petang
Game: PES 2018
Platform: Playstation 4
Jumlah Slot: 64 pemain
Hadiah Kemenangan:
Juara – RM600 + Mock Cheque + Medal
Naib Juara – RM300 + Mock Cheque + Medal
Tempat Ketiga – RM100 + Mock Cheque + Medal
Tempat Keempat – RM100 + Mock Cheque + Medal
Tempat Kelima-Kelapan – RM50 + Medal
Yuran Pendaftaran: RM35

Kalau hadiah-hadiah ini masih belum cukup untuk membuat korang tertarik, korang perlu tahu yang pertandingan ini adalah sebuah acara yang mendapat sokongan PES Malaysia – dan mata boleh dikumpul untuk mewakili Malaysia di pentas antarabangsa.

Jadi, tunggu apa lagi? Korang boleh daftarkan nama korang di sini.


NaGaming Tampilkan Pertandingan PES 2017 Berformatkan Ala-Ala Piala Thomas! Memang Kecoh Jadinya!

Sabtu lalu, team JomGaming telah menjenguk NaGaming di Taman Melawati, Kuala Lumpur. Studio gaming ini telah mengadakan sebuah pertandingan bersaiz kecil bagi mencuba sebuah format baru yang agak menarik – PES 2017 Clan War!
Kredit gambar: NaGaming
Mereka telah menggunakan format berpasukan ala-ala Piala Thomas dalam arena badminton. Terdapat 8 clan/pasukan yang menyertai – di mana setiap clan akan membentuk line up 1v1, 2v2 dan 1v1. 8 clan tersebut adalah:
1. MisaiFix
2. Lone Ranger
3. ATG
4. DeSyn
5. CGF
6. NaGa
7. DreamTeam
8. Lexder
8 pasukan ini, telah dibahagikan kepada dua kumpulan, yang mana setiap kumpulan mempunyai 4 pasukan. Kedudukan dua teratas akan layak ke peringkat seterusnya, di mana peringkat yang menggunakan format double elimination telah berjalan.
Setelah seharian berentap, perlawanan akhir telah menemukan pasukan NaGa Clan dan Lone Ranger. Dalam perlawanan yang cukup sengit itu, NaGa Clan telah dinobatkan sebagai juara, selepas menewaskan Lone Ranger dengan keputusan 2-1.
Kredit gambar: NaGaming
Sebagai sebuah peminat game-game bola sepak, kami merasakan format seperti ini harus dilakukan dengan lebih kerap oleh lebih mana-mana studio gaming – sama ada pertandingan siri PES ataupun FIFA. Selain mewujudkan suasasan acara yang sangat meriah, ia juga mengetengahkan semangat berpasukan dan kerjasama yang tinggi.
Jumpa lagi dalam pertandingan Clan War akan datang!


F1 Manager 2022 Akan Dilancarkan Ogos Ini, Saksikan Trailer Gameplay – Kita Main Sebagai Team Principal

Setelah mendedahkannya buat pertama kali pada Mac lalu, Frontier Developments kini telah mengumumkan tarikh pelancaran F1 Manager 2022 berserta trailer gameplay.
F1 Manager 2022 akan dilancarkan pada 30 Ogos 2022 untuk PC (Steam, Epic Games Store), PS5, PS4, Xbox Series dan Xbox One.
Pemain yang melakukan pra-tempah akan mendapat diskaun 10 peratus serta lima hari akses awal, iaitu pada 25 Ogos ini.
Trailer gameplay pertama berdurasi seminit lebih telah dikongsikan, memperlihatkan apakah butiran-butiran yang akan diuruskan oleh pemain sebagai Ketua Pasukan atau Team Principal.

Bagi yang belum tahu, F1 Manager 2022 merupakan game yang mendapat lesen rasmi daripada Formula 1. Berbeza dengan game F1 22 yang dibangunkan oleh Codemasters, F1 Manager 2022 merupakan game simulasi pengurusan pasukan. Dalam kata lain, pemain tidak akan memandu kenderaan F1 itu sendiri, sebaliknya menjadi Team Principal yang menguruskan pasukan masing-masing — segala hal yang berkaitan semasa perlumbaan, dan persiapan di luar waktu perlumbaan.
Berikut kami tampalkan deskripsi rasmi yang diedarkan Frontier kepada media (tanpa terjemahan):
F1® Manager 2022 offers fans an unrivalled F1® experience, capturing in unprecedented detail the world of F1® and the high-octane excitement of running a team. From the paddock to the podium, players will need to manage decisions on and off the track to ensure their success, all while balancing the books and satisfying both the board and the all-important team sponsors. The team headquarters are the beating heart of any constructor, and in F1® Manager 2022 it’s no different. Aspiring Team Principals will control every aspect of their team from their state-of-the-art HQ. From scouting and investing in best-in-class staff, such as Race Engineers and the Head of Aerodynamics, to developing and assessing new car components, players will need to keep their finger on the pulse to ensure they stay ahead of the competition, both now, and for future seasons to come.With a full roster of world-class drivers from across F1®, F2™ and F3™ to choose from, between seasons players will have the option to enlist new drivers and assemble their dream team from an authentic pool of current and future stars. Realistically replicated, each driver from the 2022 F1® line-up has been digitally captured to accurately reflect them and their driving style when out on the track. The skill, temperament and athleticism of a driver is essential to any race team. These attributes are reflected by key performance ratings, providing players with vital information on how to effectively manage their drivers during a race. Just like the real world of racing, over time drivers will retire from the sport, so it’s crucial players think ahead to ensure they’ve got a steady stream of upcoming talent in development if they want to secure their long-term motorsport legacy.Prior to each race weekend, Team Principals will select their allocation of tyres and spare parts, as well as optional objectives from sponsors to bolster their financial position. In practice sessions, drivers will build up their track and car familiarity, reporting feedback to guide car setup ahead of the all-important qualifying session, where it will be in the hands of the player to decide when to send out their cars and maximise their grid position.Races are shown in impressive broadcast-style visuals, with a variety of on-board and trackside camera angles bringing the action to life across all twenty two 2022 Grand Prix™ circuits. Keen eared fans might also notice the familiar tones of David Croft, Lead F1® Commentator at Sky Sports, and fellow commentator and former Formula 1® driver, Karun Chandhok, both of whom lend their iconic voices to the game. From lights out to the chequered flag, players can choose to control every decision on-track, from pit strategy to in-race driver commands. Issuing authentic team-radio commands to their drivers and using real-time data to react to dynamic race events such as changing weather, safety cars and red flags, making those crucial calls that can take them to the top step or leave them at the back of the pack.


The Last of Us 2 Pintas The Witcher 3 Sebagai Game Paling Banyak Menang Anugerah GOTY Dalam Sejarah

GameAwards.net merupakan sebuah portal yang mengumpulkan senarai anugerah game terbaik atau ‘Game of the Year’ (GOTY) yang dimenangi oleh game-game di seluruh dunia — sama ada anugerah itu diberikan oleh pengamal media mahupun undian yang dipilih peminat, semuanya dikumpulkan di laman web ini.
Selama lima tahun yang lalu, iaitu sejak 2015, The Witcher 3: Wild Hunt merupakan pemegang rekod kepada game yang paling banyak memenangi anugerah GOTY — mengumpulkan sebanyak 260 anugerah GOTY.
Dan kini, takhta tersebut telah bertukar tangan. Game yang dibangunkan Naughty Dog, The Last of Us Part II telahpun memintas jumlah anugerah GOTY yang dimiliki game terbitan CD Projekt Red itu.
Ketika artikel ini ditulis, The Last of Us Part II mengumpulkan 262 anugerah GOTY. Perlu diingat, bilangan ini mungkin boleh bertambah kerana disebabkan kita masih berada pada awal tahun 2021, maka masih ada pihak atau organisasi yang belum mengumumkan anugerah GOTY mereka untuk tahun 2020.
Sebagai perbandingan, di bawah ialah kedudukan jumlah anugerah GOTY yang pernah dimenangi oleh game seluruh dunia sepanjang zaman yang disediakan oleh GameAwards.net:
(The Last of Us Part II belum dimasukkan kerana kalendar penganugerahan 2020 masih belum tamat)
The Witcher 3: Wild Hunt (2015) – 260The Last of Us (2013) – 254The Elder Scrolls V: Skyrim (2011) – 227The Legend of Zelda: Breath of the Wild (2017) – 224God of War (2018) – 209Uncharted 4: A Thief’s End (2016) – 174Grand Theft Auto V (2013) – 160Red Dead Redemption 2 (2018) – 149Dragon Age: Inquisition (2014) – 134Uncharted 2 (2009) – 112
Apa pandangan korang? Layakkah The Last of Us Part II dinonatkan sebagai game terbaik sepanjang zaman, mengalahkan The Witcher 3, berdasarkan bilangan anugerah GOTY yang dimenangi?


Selepas 3 Tahun Berada Dalam Pembangunan, Video Game Terbaru Dibatalkan Oleh Ubisoft

Usaha tiga tahun tergadai begitu sahaja. Tidak semua perkara yang dirancang akan berjalan dengan lancar kerana akhirnya keputusan muktamad akan diputuskan oleh pihak atasan.
Itulah yang berlaku ke atas projek terbaru yang telah dibatalkan oleh Ubisoft. Menurut Louis de Carufel, pengaturcara grafik di Ubisoft melalui post Twitter-nya yang telah dibuang. Beliau mengatakan bahawa seramai 200 orang telah ditugaskan untuk menyiapkan game terbaru tersebut selama tiga tahun.
Namun, selepas projek terbaru itu telah dibatalkan, 200 orang telah dipindahkan ke projek-projek lain. Carufel pernah bekerja dalam beberapa projek Ubisoft, terutama sekali dalam pembangunan game Splinter Cell: Conviction pada tahun 2010.

Namun, beliau tidak mendedahkan apakah judul game yang dibatalkan itu.
Walaupun telah dibatalkan, namun dari sisi positifnya, mereka yang dipindahkan akan membantu projek-projek Ubisoft yang sedang dihasilkan. Antara projek Ubisoft yang telah disahkan ialah Watch Dogs: Legion dan yang belum disahkan seperti game Assassin’s Creed yang seterusnya serta banyak lagi game keluaran Ubisoft yang masih misteri.
Dalam kebanyakan siri keluaran Ubisoft, siri Prince of Persia yang paling banyak diminta oleh peminat. Khabar angin juga mengatakan siri Splinter Cell mungkin akan kembali pada masa akan datang. Ini kerana terdapat 15 buah projek Ubisoft yang masih dalam pembangunan.
Sumber: GameRant


Civilization 6 Diumumkan Untuk Konsol PS4 & Xbox One, Dilancarkan Pada November

Siri game Civilization mungkin cukup sinonim dengan platform PC, namun ia nampaknya bakal berubah pada November ini.
Dalam episod State of Play, 2K Games dan Firaxis Games telah mengumumkan bahawa Civilization VI bakal tiba ke dua konsol, iaitu PS4 dan Xbox One. Ia bakal dilancarkan pada 22 November ini.
Jom saksikan trailer yang dikeluarkan:

Civilization VI pada asalnya dikeluarkan ke PC pada tahun 2016, dan dilancarkan ke Nintendo Switch pula dua tahun kemudian.


Video Mod Bom Samsung Galaxy Note 7 Disingkirkan Dari YouTube!

Oleh siapa? Tentu sekali oleh Samsung melalui copyright claim di YouTube!

Seperti yang dilaporkan tempoh hari, seorang modder telah mencipta satu mod di GTA V yang menukarkan gajet sticky bomb kepada paparan berbentuk Samsung Galaxy Note 7. Tapi kini, video bagi mod terbabit telah disingkirkan dari YouTube melalui tuntutan hak milik oleh Samsung.

Ironinya, mod ini masih lagi mudah didapati melalui pelbagai laman modding seperti gta5-mods dan beberapa lagi laman yang lain. Sejak ia dimuat naik pada 1 Oktober lepas, ia telah dimuat turun lebih 6,700 kali.
Jika Samsung ingin untuk menyekat komuniti online untuk memperlekehkan masalah teknikal yang dihadapi oleh Galaxy Note 7, ia agak terlambat kerana ia telah pun mendapat liputan luas dari pelbagai media massa.


“Free Roam” Dalam Online Akan Ditambah Ke Dalam Need For Speed Payback Tidak Lama Lagi

Kemaskini yang akan datang untuk Need For Speed Payback akan membawakan kembali online free roam. Ini sebagai tanda pemberian hadiah tahun baru dari pembangun Ghost Games kepada peminatnya.

Online Free Roam coming 2018, Happy New Year from everyone at Need for Speed! 🎆 pic.twitter.com/Ht8cRsvQQA
— Need for Speed (@NeedforSpeed) January 1, 2018
Korang mungkin akan terfikir, “Bukan itu dah ada ke dalam Need For Speed 2015?” Jawapannya adalah, ya, memang ada. Antara game itu (NFS 2015) dan pelancaran Payback pada bulan November 2017, Ghost Games telah memotong fungsi tersebut dan juga keperluan untuk sentiasa online.
Tidak pasti bilakah pemain boleh jangkakan fungsi itu akan membuat kemunculan. Kita juga ditinggalkan dalam keadaan tertanya-tanya jika kemunculan online free roam telah dirancang sejak dari mula atau jika ia adalah respon secara terus untuk melakukan pra-pelancaran terhadap maklum balas dari peminat. Walau bagaimanapun, pasti peminat akan mengalu-alukannya.


Video Balik Tabir Pembikinan Sifu Akan Buat Korang Nak Mainkannya Sekarang

Sejak pertama kali didedahkan, Sifu terus menarik minat ramai, dan melalui video terbaharu yang memaparkan di sebalik tabir pembikinannya, ia akan buat kita semua semakin tidak sabar untuk memainkannya.
Dalam video berdurasi 6 minit itu, Sloclap memaparkan bagaimana mereka mencipta setiap aksi gerak langkah dalam Sifu dengan mendapatkan nasihat daripada pengamal Kung Fu sebenar.
Antara ciri yang dikatakan menjadi keutamaan dalam aksi game ini adalah untuk lari daripada gerakan yang sering kita lihat dalam filem-filem bergenre aksi. Mereka menyatakan Sifu akan membawakan aksi lebih realistik dan ganas.
Jom layan:

Jalan cerita yang akan dibawakan adalah sebuah geng yang kejam telah membunuh semua ahli keluarga protagonisnya, dan sebagai seorang pemuda yang mempelajari seni beladiri Kung Fu, dia sedang dalam misi untuk mencari dalang dan membalas dendam.
Lima orang pembunuh upahan adalah individu yang dicari. Setiap pembunuh upahan ini merupakan lima bos utama dalam game ini kelak, yang setiap seorang daripadanya mewakili lima elemen dalam Kung Fu iaitu kayu, api, air, besi, dan bumi.
Untuk bertemu dan bertarung dengan kelima-lima bos ini, pemain perlu berhadapan dengan konco-konco bawahannya terlebih dulu, dalam masa sama dijadikan sebagai latihan untuk memperbaiki pertempuran.
Walaupun trailer setakat ini menampakkan kebanyakannya pertarungan tangan kosong, Sifu sebenarnya nanti akan menampilkan lebih banyak senjata yang akan digunakan berdasarkan persekitaran sekeliling.
Sifu akan dilancarkan untuk PS5, PS4, dan PC (Epic Games Store) pada 22 Februari 2022.


Fortnite Battle Royale Diumumkan Untuk iOS/Android, Menyokong Cross-Play Di PS4/PC

[KEMASKINI]: Pendaftaran untuk Invite Event bagi mencuba Fortnite versi mobile kini sudah dibuka. Korang boleh daftarnya di fortnite.com/mobile.
[LAPORAN ASAL]:
Victory Royale di mana-mana, bila-bila masa!

Tak cukup dengan fenomena yang dah tercipta di platform PC, PS4 dan Xbox One, Epic Games telah mengumumkan yang Fortnite: Battle Royale akan dilancarkan untuk telefon pintar dan tablet.
Mereka yang menggunakan iOS akan boleh mula mendaftar untuk mencuba game ini pada Isnin ini di laman web rasmi Fortnite. Sekiranya terpilih, korang akan mencuba game ini dalam satu acara jemputan. Untuk pengguna Android pula, ia akan tiba dalam beberapa bulan lagi.
Kata Epic, versi mobile ini akan membawakan pengalaman Fortnite: Battle Royale yang serupa – gameplay sama, kandungan sama, map sama, dan kemaskini yang sama pada setiap minggu.
Apa yang paling menarik tentang pengumuman ini adalah, melalui kerjasama bersama Sony, Fortnite: Battle Royale akan menyokong fungsi cross-play dan cross-progression antara PS4, PC, Mac, iOS dan kemudiannya Android. Ini bermakna pemain yang bermain di platform-platform yang disebutkan di atas boleh squad-up dan bermain bersama.
Walau bagaimanapun, fungsi tersebut nampaknya tidak disebut untuk Xbox One, berkemungkinan besar atas kerjasama antara Sony itu.
Setakat ini, Epic telah mendedahkan peranti iOS manakah yang boleh memainkan Fortnite: Battle Royale – iaitu iPhone 6S/SE, iPad Mini 4, iPad Pro, iPad Air 2, iPad 2017 atau peranti yang lebih baru, yang menjalankan iOS 11.

Melalui fungsi cross-progression ini, kami menjangkakan versi mobile ini akan ditampilkan oleh Epic dengan model bisnes yang sama seperti platform kini – iaitu game percuma yang mempunyai microtransactions yang menjual barangan bersifat kosmestik.
Pasti menarik melihat bagaimana versi mobile boleh bermain bersama dengan platform di konsol dan PC.


#GameStruck4: Empat Game Yang Mengubah Hidup Penulis-Penulis JomGaming

Dalam kebanjiran pelbagai game dalam pasaran sekarang, semua gamer tegar mesti ada seleksi game yang masih segar dalam ingatan.

Melalui #GameStruck4 yang tengah tular di Twitter, pemain-pemain tak kira dari pengarah filem Star Wars sehingga ke protagonis sebuah game di seluruh dunia berkongsi 4 game yang mempengaruhi hidup mereka.
Mengambil inspirasi dari hashtag ini, saya bertanyakan empat game yang membentuk hidup gaming dan berjaya menawan hati penulis-penulis kami di JomGaming. Mari kita lihat #GameStruck4 pilihan kami di JomGaming:
Faiz Tobeng
#GameStruck4: Football Manager, Battlefield, Winning Eleven/Pro Evolution Soccer dan Fortnite Battle Royale

Football Manager – Football Manager ialah sebuah game simulasi pengurusan kelab bola sepak yang sangat istimewa kepada saya. Ia bukan sahaja mencorak pemikiran gamer saya, tetapi juga membentuk jati diri saya dalam dunia sebenar. Game ini bukan sahaja mengajar saya untuk menguruskan sesebuh kelab bola sepak, namun juga mendidik saya untuk menjadi ‘pengurus’ kehidupan yang lebih baik.
Apa yang paling mengagumkan tentang siri Football Manager adalah bagaimana tepatnya analisis terhadap masa depan para pemain bola sepak di seluruh dunia. Berapa ramai pemain bintang dunia kini yang telah lama diramalkan oleh Football Manager untuk menyinar.
Battlefield – Siri game Battlefield dibangunkan oleh DICE ini, terutamanya Battlefield 3 dan Battlefield 4 mempunyai elemen sentimentalnya yang tersendiri kepada saya dan memukau saya dari segi gameplay. Kebanyakan rakan-rakan saya kenali dari dulu hingga kini datangnya dari Battlefield.
Mulanya hanya berkenalan secara online atau clanmates, akhirnya ia menjadi sebuah persahabatan yang makin erat di dunia sebenar. Komuniti game ini pula bukan sahaja saya berkenalan dengan gamers tempatan, malah mengeratkan lagi hubungan antara negara-negara jiran, terutamanya dari Indonesia apabila kami mengadakan pelbagai perlawanan persabahatan antara negara.
Winning Eleven/Pro Evolution Soccer – Sebagai seorang gamer dan peminat bola sepak, pasti kita ada satu game bola sepak yang telah dinikmati sejak kecil lagi. PES adalah siri game yang saya telah main yang mungkin tidak dapat dihutang berapa jam ia telah dihabiskan – terutamanya dalam mode nostalgianya, Master League.
PES adalah satu-satunya game yang saya pernah memasuki pertandingan secara kompetitif atau esport. Saya amat bertuah apabila dapat bersaing bersama-bersama dengan para pemain wakil negara yang bertaraf Asia (walaupun saya selalu dibelasah).
 Fornite Battle Royale – Sebuah game shooter survival yang menjadi fenomena global kini, ia bukan sahaja dimainkan oleh gamers, malah turut dikenali dan dilaporkan oleh media arus perdana di seluruh dunia.
Satu fungsi yang membuatkan Fornite ini benar-benar mengagumkan saya adalah fungsi cross-platform yang merentasi bukan sahaja antara PC dan konsol, malah meliputi platform mobile – sesuatu yang saya masih tidak percaya mampu dilakukan oleh sesebuah game masa kini. Game ini disempurnakan lagi dengan game yang percuma, microtransactions untuk kosmetik sahaja, serta gameplay yang sungguh unik dan menghiburkan.
Intan Zarthana
#GameStruck4: Borderlands, Uncharted, The Last of Us dan Dragon Age

Borderlands – Borderlands merupakan siri first-person shooter menggabungkan elemen aksi open-world RPG dalam bentuk first-person shooter yang berjaya memenangi hati saya yang tidak suka akan first-person shooter. Penuh dengan lawak tak kering gusi dan easter egg dalam pemburuan Vault, saya memang terhibur dengan game ini.
Uncharted – Siri Uncharted ini berjaya tukarkan saya menjadi seorang gamer dan membuatkan saya percaya bahawa game adalah satu saluran hebat untuk menyampaikan jalan cerita secara interaktif.
The Last of Us – Naughty Dog sekali lagi berjaya menghasilkan game kaya dengan penceritaan mendalam. The Last of Us ini berjaya menyampaikan kisah tragis Joel dan Ellie sebagai salah satu karya hebat dalam game sehinggakan saya gunakan The Last of Us dalam tesis ijazah sarjana saya untuk mengkaji keunikan dialog yang mempengaruhi penceritaan game ini.
Dragon Age – Saya tidak pernah faham kenapa ramai orang menyukai genre RPG sehinggalah saya bermain siri Dragon Age. Dibangunkan oleh BioWare, anda harus membuat keputusan drastik yang dapat menukarkan jalan cerita watak anda dalam siri fantasi magik RPG ini. Pada pengakhirannya, anda sentiasa diangkat sebagai perwira gempak tetapi harus hidup dengan keputusan yang anda telah lakukan sebelum ini. Nampak sama macam realiti kan? Cuma tiada magik dan naga sahaja…
Liza Langkasuka
#GameStruck4: The Lost Mind of Dr. Brain, Pokémon Blue, Assassin’s Creed II dan Destiny

The Lost Mind of Dr. Brain – Diterbitkan pada tahun 1994, ini adalah bab ketiga dalam siri game mengikut genre educational games dari syarikat Sierra On-Line. Ia terdiri dari 11 jenis mini games yang unik seperti teka-teki music, susunan petak kod, pantulan pergerakkan bola, dan lain-lain. Objektif game adalah membaik-pulih otak pemikiran watak utama Dr. Thaddeus E. Brain, akibat kesilapan eksperimen makmal.
CD game ini disertakan diantara set software dari PC jenama IBM, sewaktu ibu bapa saya membelikan komputer terbaru untuk kegunaan keluarga. Di mana kanak-kanak lain melepak di kedai-kedai arked atau menghadap Game Boy, saya amat kagum dengan aplikasi interaktif ini yang mencabar kepekaan minda. Kini, anda boleh main game ini secara percuma! Klik di sini.
Pokémon Blue – Pokémon versi Red and Blue adalah game RPG hasil dari syarikat Game Freak untuk Nintendo Game Boy. Anda boleh mengawal karakter utama dari sudut perspektif dalam sebuah pengembaraan merantau dunia Pokemon. Setiap makhluk Pokemon mempunyai ciri-ciri kuasa ajaib yang boleh menjadi kelebihan atau kelemahan apabila bertarung dengan Pokemon lain.
Ia membuka mata saya pada genre RPG dan dunia open-world dalam game. Saya juga suka mengkaji fakta dan aspek dalam membina pasukan yang kuat. Tabiat ini bersambung lagi dalam pelbagai game RPG yang saya mainkan kemudiannya, seperti Diablo 3 dan Skyrim.
Assassin’s Creed II – Game aksi ini adalah hasil kerja Ubisoft dan merupakan game kedua dari siri Assassin’s Creed. Pemain mengikut pengalaman hidup watak utama Ezio Auditore, seorang bangsawan Itali di zaman abad-16 yang terjebak dalam satu peperangan rahsia yang menglibatkan golongan ahli gereja Katolik.
Sewaktu zaman universiti, saya banyak melapangkan masa dengan menonton video-video gamers di laman YouTube. Bukan sahaja saya tertarik dengan cara game ini dimainkan, tetapi juga dapat saya menghayati jalan cerita sebagai unsur penting dalam sebuah game. Game inilah yang mendorong saya untuk menjadi seorang gamer dan membuat gaming sebagai hobi utama.
Destiny – Destiny dibangunkan pertama kali oleh Bungie dan diterbitkan oleh Activision pada 20 September 2014. Game berkonsep unik ini menggabungkan genre aksi FPS, pengembaraan RPG, dan kerjasama sepasukan MMO. Walaupun ia menerima banyak pujiaan di waktu pelancaran, sekuelnya, Destiny 2, mendapat pelbagai sambutan yang pelbagai.
Dari dulunya, saya adalah seorang solo gamer. Namun, kerana saya tak nak terasing dari misi-misi yang memerlukan kerjasama gamers lain, saya memberanikan diri untuk membuat permintaan LFG (looking-for-group) di antara komuniti PS4. Dari game inilah saya mula terserempak dunia online multiplayer, perbezaan antara PvP dan Co-op, dan juga maksud terminologi ‘git gud scrub’.
Zack Salleh
#GameStruck4: Street Fighter II, Earthworm Jim 2, Fallout 2 dan World of Warcraft

Street Fighter II – Mempopularkan PVP di arked-arked zaman 90-an. Saltiness starts here with 20 sen.
Earthworm Jim 2 – Sebuah platformer yang tidak terlekat pada satu idea. Melompat dari level ke level dengan pelbagai rekaan yang cukup variasi dan boss yang cukup menghiburkan
Fallout 2 – Memperkenalkan sistem RPG yang cukup mendalam dan NPC yang cukup ramai dengan pelbagai personaliti. Biasanya terdapat lebih dari 1 atau 2 cara untuk mencapai objektif korang. Sememangnya sebuah klasik!
World of Warcraft – Kalau anda teringin main MMORPG, ini antara yang patut korang cuba sebab content dia memang banyak dan juga komuniti yang cukup besar!
Sarah Akirien
#GameStruck4: Destiny 1, Them’s Fightin’ Herds, Ez2 Dancer dan Alice: Madness Returns

Destiny  – Penulis rasa tertarik dengan konsep FPS + RPG apabila melihat trailer game tersebut seperti game shooter ala-ala Final Fantasy. Penulis memang suka melihat pemandangan dan mendengar runut bunyi asli dalam game tersebut serta keseimbangan antara PvP dan PvE yang melahirkan keeratan kerjasama MMO.
Them’s Fightin’ Herds – Stail game fighting Air Dasher yang berasaskan haiwan ternakan yang memang comel tetapi gameplay terasa seimbang. Penulis sememangnya tidak begitu pandai dalam fighting game tetapi game ini senang untuk dipelajari. Mode seperti Pixel Lobby menarik ibarat PvP dalam Pokemon zaman Gameboy.
Ez2Dancer – Game ini merupakan dancing game di arked yang menggunakan 3 panel kaki dan 4 sensor tangan. Panel kaki membolehkan olahan pergerakan mudah untuk membuat kombo tarian dengan bergaya. Kini sudah tiada di arked dan digantikan dengan versi gen baru E5dss (Super Dance Station).
Alice: Madness Returns – Game aksi ini penuh dengan plot yang seram dan suram. Penulis memang suka tengok benda pelik-pelik di alam fantasi seperti hidung khinzir berterbangan dan fizik dunia yang tak masuk akal serta menikmati seni luar biasa game ini.
Badd Anuar
#GameStruck4: Digger, Tetris, Battlefield 3 dan Street Fighter 4

Digger – Digger ialah game PC awal 1990an yang selalu dimainkan penulis bersama bonda. Sebelum bermain game, kena pastikan kerja rumah siap! Lepas tu, baru boleh bermain game korek-korek berlian permata ini bergilir-gilir dengan bonda. Game ni mengajar penulis keutamaan dalam hidup, dan pentingnya penglibatan ibu bapa dalam penggunaan gaming semasa pembesaran kanak-kanak sebagai satu bentuk pendidikan.
Tetris – Game ini pula diperkenalkan oleh tokwan penulis, juga semasa awal 1990an. Satu hari, tokwan bawa pulang Tetris tiruan dalam bentuk handheld yang banyak terjual di kedai-kedai permainan. Kalau nak main, kena berebut-rebut dengan adik-adik sehingga tokwan buat peraturan, “kalau nak main, kene hafal sifir!”. Dari Tetris, penulis belajar strategic thinking, reaction time dan juga sifir!
Battlefield 3 – Battlefield 3 di PS3 mengajar penulis tentang kehidupan clan. Ahli-ahli clan Skuad Gagak Hitam akan berlatih bersama-sama sambil berseronok bermain BF3 ni. Kitorang akan mencabar clan-clan dari Malaysia, Indonesia, Singapura, Jepun dan Australia bagi mengasah skill. Banyak kawan-kawan gaming yang dikenali kini, bermula daripada scene BF3 dulu.
Street Fighter 4 – Game ini membuatkan penulis ketagih. Kajian frame data bagi mencari kombo lalu digunakan di dalam pertandingan-pertandingan SF4 pada masa itu – buat penulis cukup teruja. Bersparring bersama kawan-kawan online dan offline, lalu bertukar-tukar maklumat frame data terasa cukup meriah, menambah lagi kegilaan untuk mengkaji frame data game tersebut.
Daniel Zuher
#GameStruck4: Max Payne, Spec Ops: The Line, Black dan Splinter Cell: Conviction.

Max Payne – Gabungan elemen bullet time dan noir yang menjadikannya sebuah game third person shooter yang menarik. Penulis suka dengan game ini kerana penulis memang minat dengan filem arahan John Woo, Hard Boiled. Lebih menarik game ini juga mengambil inspirasi dari filem tersebut. Tambahan pula karakter Max Payne yang serius tapi dalam masa yang sama ada ‘dark humour’ membuatkan perjalanan cerita lebih baik.
Spec Ops: The Line – “Adakah kau rasa macam seorang wira?” Game ini diinspirasikan dari novel Heart of Darkness tulisan Joseph Conrad. Pelbagai isu yang diketengahkan dalam game ini seperti penggunaan senjata kimia seperti White Phosphorus, kapitalism dan sikap tidak berperikemanusiaan yang berlaku ke atas watak utama, Captain Martin Walker di mana sesetengah game menembak lain tidak menekankan isu ini dan menganggap peperangan adalah satu bentuk keseronokan dan bersifat patriotik dan semangat wira.
Black – Ini merupakan game PS2 pertama yang dimainkan oleh penulis yang sememangnya menolak limitasi kekuatan grafik di PS2 membuatkan game ini kelihatan cantik dari segi tekstur dan pencahayaannya. Walaupun jalan ceritanya biasa-biasa sahaja dan tidak banyak levels, namun gameplaynya yang mencabar membuatkan game ini seronok untuk dimainkan.
Splinter Cell: Conviction – Penulis banyak menghabiskan masa dengan game ini berbanding mana-mana game Xbox 360 yang lain kerana jalan ceritanya yang seronok dan gameplaynya yang sememangnya terbaik. Pemain mempunyai pilihan untuk bermain secara stealth atau guns-blazing. Pada pendapat penulis, game ini mempunyai cover system terbaik berbanding game-game third person shooter yang lain. Oh tak lupa juga kepada mode Deniable Ops yang membuatkan penulis rasa ketagih untuk selalu bermain.
Kaiz Amari-Tai
#GameStruck4: Dark Souls, Overwatch, Castlevania dan Siri Hyperdimension Neptunia

Dark Souls – Dark Souls. Ianya dikenali sebagai video game yang kepayahannya tiada belas kasihan. Pernah dengar ayat “GIT GUD” ? Ya, ianya datang dari francais ini kerana game ini tiada tutorial yang dikeluarkan dalam game, semuanya ditentukan oleh pemain. Disebabkan itu la ianya adalah salah satu faktor unik dalam siri ini.
Ia mengajar kita bereksperimentasi dan belajar sesuatu, ibarat kita belajar berdikari, dan jika anda melepasi cabaran yang ada dalam game tersebut, anda akan merasa satu kejayaan yang teramat besar dan bermakna pada pemain.
Overwatch -Ada ninja, shotgun dengan cangkuk, ada robot, DJ yang boleh menyembuh segala kesakitan, hero yang membolehkan hidup semula, ada pemanah yang mengeluarkan naga. WOW! mimpi yang menjadi realiti di mana semua ini adalah idaman penulis sejak zaman kecik lagi. Dengan gameplay yang senang difahami, penulis menghadap game ini hampir 16 jam pada masa game ini keluar Mei 2015 dan sanggup mengambil cuti 1 minggu semata-mata main game ini.
Sehingga kini penulis wajib menyentuh game ini setiap hari. Jika orang lain menganggap DOTA atau CSGO adalah ‘dadah’ untuk beliau, Overwatch adalah ‘dadah’ bagi penulis.
Castlevania – Castlevania adalah salah satu siri videgame yang penulis membesar dengannya pada zaman kanak-kanak. Bermula dengan siri Symphony of the Night dari PS1, dengan protagonis yang sangat cool, pelbagai senjata untuk mencari, magic untuk digunakan, skill untuk belajar, pelbagai cabaran akan ditempuhi, boss yang memberi ancaman kuat kepada pemain, ada beberapa ending berdasarkan aktiviti pemain, alunan muzik yang masih tidak basi didengari sehingga kini.
Siri ini juga bermulanya penulis menjadi ‘completionist’ di mana penulis menyelongkar setiap kandungan yang terdapat dalam game ini dan sifat ini dibawa ke game lain sehingga kini.
Siri Hyperdimension Neptunia – Yep, anda jangan gelak. Setiap gamer akan adanya video game yang dikenali sebagai ‘guilty pleasure’. Tetapi dengan siri ini, ianya lain dari yang lain kerana siri ini sebenarnya adalah berdasarkan video game. Protagonis siri game ini adalah berdasarkan dari Sega, Playstation, Xbox dan Nintendo dengan gimik masing-masing. Setiap siri plot berdasarkan dari isu semasa yang berlaku pada masa itu. Ianya termasuk isu cetak rompak, maklumat digodam, pengeluaran konsol terbaru, dan lain-lain.
Walaupun dari segi gameplay tidak seimpak seperti RPG macam Final Fantasy dan Persona, disebabkan elemen yang terdapat dalam siri inilah penulis mengambil siri ini secara serius dan ianya secara tidak langsung menambah pengetahuan dalam isu video game dengan bermain siri ini.

Inilah #GameStruck4 pilihan kami penulis-penulis di JomGaming. Apa pula empat game yang telah mengubah hidup korang? Kongsikan dengan kami di ruangan komen di bawah, kami nak dengar!


Battlefield 2042 Kini Antara Game Paling Banyak Terima Reviu Negatif Di Steam

Game terbaharu daripada antara francais game shooter paling ikonik dalam sejarah gaming, kini telah tercampak ke lembah kehinaan.
Battlefield 2042 kini mendapat reviu yang sangat negatif oleh para pemain di Steam selepas hanya tiga hari dilancarkan sepenuhnya pada 19 November lalu.
Ketika artikel ini ditulis, game terbaharu daripada DICE itu telah mengumpulkan 35,290 reviu — 8,569 (24.3%) telah memberikan reviu positif, manakala 26,721 (75.7%) pula memberikan reviu negatif.
Dapatan ini sekaligus menjadikan, buat masa ini, Battlefield 2042 merupakan game ke-8 yang paling tinggi menerima peratusan reviu negatif dalam sejarah di platform Steam, berdasarkan data yang dikeluarkan oleh Steam250.com.
Mengapa Battlefield 2042 menerima reviu yang begitu teruk sebegini? Kami dah ulaskannya dalam reviu Boleh Beli or Boleh Blah!? kami.
Dalam reviu itu, kami merumuskan, “BF42 merupakan sebuah game yang terlalu dilumuri lumpur kotor yang menyembunyikan permata yang tersembunyi di sebaliknya”.


ESO: Apalagi Lu Mau? DLC? Nah, Amik Ko!

Tidak cukup dengan dunia in-game yang besar gaban untuk diterokai, Besthesda akan merelease DLC yang pertama untuk Elder Scrolls Online. Jom tengok apa yang ada untuk kipas-susah-mati game ini!
Selepas Day-One launch dengan game bersize 54GB total (apakejadahnya??), Bethesda kembali lagi dengan announcement next DLC dalam masa terdekat!
DLC Imperial City ini akan direlease kepada warga PC dahulu (untunglah!) pada 31 Ogos dan kemudian bagi PS4 dan XB1 pada 15 September. Ia akan available kepada gamers yang mempunyai Elder Scroll Online Plus dan juga boleh dibeli in-game dengan 2500 Crowns di Tamriel Unlimited Crown Store. Anggaran nilai DLC ini adalah sekitar RM 100.
DLC ini juga akan memberikan korang access ke Imperial City dan juga enam district baru! Ia juga akan disertakan bersama kawasan-kawasan PVP dan PVE yang baru.
Berikut adalah apa yang akan disertakan Bethesda dalam DLC Imperial City ini:

Kawasan-kawasan yang baru untuk diterokai bagi korang yang level 10 keatas.
Aktiviti PvP/PvE yang baru di dalam 6 kawasan Imperial City.
Quest dan NPC baru yang terletak dalam Imperial City.
1 Imperial City PvP dungeon yang diberikan nama The Imperial Sewers.
2 PvE Imperial Dungeons dengan difficulty Normal/Veteran iaitu White-Gold Tower and Imperial City Prison.
Sistem Tel Var Stone.
23 set barang untuk Veteran Rank 16 dengan satu daripadanya berada di Imperial City.
Treasure Vault untuk Veteran 16 Jewelry.
Xivkyn racial motif style.
Barang-barang yang boleh dikumpul di Imperial City seperti pets, polymorphs dan kostum.

Patch yang akan datang bersama Imperial City DLC:

XP yang diperolehi untuk mendapat Veteran dikurangkan sebanyak 15%.
XP untuk public dungeons diganda sebanyak 100%.
XP untuk Veteran quest ditambah sebanyak 50%.
Lebih 20% XP di dalam Craglorn.
Veteran rank ditambah kepada 16.
Racial passive ditambah baik.
Mundus Stone dibuff.
Item sets yang sedia ada akan dibuff.
Crafting baru.


Serangan Naga Dalam CoD: Black Ops 3!?

Serangan zombie dan naga bakal tiba dengan DLC terbaru untuk Call of Duty: Black Ops 3, Descent!

Menurut Activision, misi terbaru ini diberi nama “Gorod Krovi” dan akan berlatar-belakangkan Soviet Union sekitar tahun 1940-an. Pemain akan bertarung dengan tentera zombie robotik dan juga menerima serangan udara dari naga-naga di Stalingrad. Misi ini bakal mengetengahkan pelbagai musuh, senjata dan gameplay mechanics yang baru dalam dunia Black Ops 3.
DLC Descent turut akan menyertakan 4 peta multiplayer iaitu:

“Empire,” imiginasi semula peta Black Ops 2 yang dikenali sebagai “Raid”
“Cryogen,” penjara yang terletak di tengah laut Mati
“Berserk,” perkampungan viking yang kerap mengalami ribut salji
“Rumble,” arena yang penuh dengan tinggalan robot gergasi

Descent bakal tiba pada 12 Julai untuk PlayStation 4. Versi PC dan Xbox One masih belum diumumkan tarikh pemasaran.


Saksikan Gameplay Penuh Pertama PES 2019 Di E3 2018 – Barcelona VS Liverpool!

Kalau nak tengok macam mana grafik terbaru dalam PES 2019, nak tengok fungsi Quick Substitutions baru, nak tengok gameplay yang lebih realistik — korang boleh tengok dalam video di bawah.

IGN telah menemubual Adam Bhatti, pengurus jenama antarabangsa PES di E3 2018. Dalam temubual itu, gameplay penuh PES 2019 telah diperlihatkan, sambil mereka membincangkan beberapa ciri baru yang bakal ditambah ke dalam game ini nanti.
Korang boleh saksikannya di bawah:

PES 2019 akan dilancarkan di PC, PS4 dan Xbox One pada 30 Ogos ini.
JomBaca: Trailer E3 PES 2019 Memperkenalkan 11 Skill Baru, Liga Perancis, Aksi 11 Pemain Legenda

PRE-ORDER PRO EVOLUTION SOCCER 2019
Deposit RM50 SAHAJA
FREE exclusive T-SHIRT PES2019 — Pre-order terus ke Facebook YC Games Station (Kuala Lumpur) & Kuppy Station (Terengganu)


9 Info Baru Tentang Star Wars: Jedi Fallen Order – Trailer, Tarikh Pelancaran, Karakter, Platform

Seperti dijanjikan, EA dan Respawn telah memperlihatkan Star Wars: Jedi Fallen Order buat kali pertama pada awal pagi tadi di Star Wars Celebration 2019.

Kalau korang terlepas livestream tersebut, ini kami kumpulkan semua info terbaru yang didedahkan setakat ini untuk game Star Wars akan datang yang sangat dinantikan ini.
Trailer Pertama

Berkongsi info tentang suatu game baru tidak akan sah tanpa kehadiran video trailer pertamanya. Buat masa ini, kita masih belum dapat melihat aksi gameplay untuk game ini, sebaliknya mereka hanya mengeluarkan trailer sinematik sahaja.
Cal Kestis

Protagonis utama game ini telah didedahkan, iaitu kita akan bermain sebagai Cal Kestis. Beliau merupakan seorang padawan yang terselamat selepas malapetaka Order 66 yang diarahkan oleh Emperor Palpatine bagi menghapuskan semua Jedi.
Maka secara langsung, game ini menggunakan latar belakang antara filem Episode 3: Revenge of the Sith dengan Episode 4: A New Hope.
Kita akan bermain sebagai Cal bagi meneruskan kehidupan sebagai seorang padawan yang terpaksa menyembunyikan identitinya yang mempunyai Force. Game ini akan membawakan pemain untuk membangunkan abiliti Force yang dimiliki Cal, mengasah teknik lightsaber, dan mengembara ke tamadun hilang purba yang penuh dengan misteri — dalam genre third-person action-adventure.
Second Sister

Antagonis dalam game ini juga telah diperkenalkan, iaitu digelar Second Sister. Wanita ini ditugaskan oleh Emperor untuk mencari dan menghapuskan secara total sisa baki Jedi yang ada di seluruh galaksi.
Second Sister semestinya menjadi mimpi ngeri kepada Jedi kerana wanita ini turut mempunyai Force serta lightsaber berbilah berganda, umpama lightsaber kepunyaan Darth Maul.
Purge Troopers

Membantu Second Sister dalam memburu Jedi ini ialah Purge Troopers, iaitu pasukan elite yang dikatakan bakal digerakkan terlebih dahulu sekiranya menerima laporan tentang kelibat Jedi. Mereka mempunyai sejenis senjata yang direka khas agar mereka dapat bertarung dengan Jedi yang memiliki lightsaber.
BD-1

BD-1 merupakan rakan droid yang membantu Cal dalam meneruskan perjalanan hidupnya sebagai seorang padawan yang terbuang. Antara bantuan yang mampu ditawarkan droid ini ialah seperti menyuluhkan lampu apabila memasuki kawasan gelap dan saiznya cukup kecil untuk dibawa Cal ke mana-mana.
Cere

Cere juga merupakan seorang Jedi Knight. Dalam trailer yang kita saksikan di atas, Cere nampaknya muncul apabila identiti Cal sebagai seorang padawan telahpun terbongkar dan dalam misi untuk lari daripada Second Sister.
Respawn mengatakan yang hubungan antara Cal dan Cere bukanlah seperti hubungan padawan dan Jedi tradisional yang selalu kita lihat dalam dunia Star Wars, namun Cere tetap akan memainkan peranan yang besar dalam mengasah penggunaan Force dan lightsaber yang dimiliki Cal.
Cameron Monaghan
https://twitter.com/cameronmonaghan/status/1117152900273274880?ref_src=twsrc%5Etfw%7Ctwcamp%5Etweetembed%7Ctwterm%5E1117152900273274880&ref_url=https%3A%2F%2Fwww.dualshockers.com%2Fstar-wars-jedi-fallen-order-first-screenshots%2F
Watak Cal Kestis akan dilakonkan oleh Cameron Monaghan, iaitu pelakon Joker dalam Gotham yang diterbitkan oleh Fox.
Bermakna, seorang lagi Joker telah menyertai universe besar Star Wars, selepas Mark Hammil, iaitu pelakon Luke Skywalker yang turut melakonkan suara Joker dalam Batman: The Animated Series.
Bukan Game Stealth

Walaupun dalam trailer kita melihat yang Cal bersembunyi dan menyelinap untuk melarikan diri daripada Second Sister, Respawn mengesahkan bahawa tiada elemen stealth dalam gameplay Star Wars: Jedi Fallen Order.
Mereka mengatakan yang mungkin pemain boleh menyelinap secara senyap untuk mengelakkan perhatian AI, namun mereka tidak menggalakkannya kerana mereka mahu para pemain berfantasi dan berseronok dengan kuasa Force dan lightsaber yang dimiliki oleh Cal.
Tarikh Pelancaran & Platform

Star Wars: Jedi Fallen Order akan dilancarkan pada 15 November 2019 untuk PC, PS4 dan Xbox One.


16 Screenshot Terbaru Untuk Nier: Automata Paparkan Aksi Bersama Pedang Gergasi Dan Senjata Lain

Selami dunia Nier: Automata rekaan Platinum Games melalui screenshot terbaru yang telah dikongsi Square Enix.

Square Enix telah berkongsi sedikit demi sedikit pelbagai info seperti gameplay dan screenshot bagi siri Nier: Automata yang kini sedang dibangunkan oleh studio PlatinumGames.
PlatinumGames turut menyatakan bahawa rakan AI dalam siri Nier kali ini akan lebih bijak bertindak dalam pertarungan, untuk memberikan pengalaman yang lebih puas kepada pemain.
Berikut adalah koleksi screenshot terkini untut Nier: Automata.

Nier: Automata akan menemui peminat pada 23 Februari di PC, dan PS4.


Persatuan Pengguna Islam Malaysia (PPIM) Mula Suarakan Unsur Perjudian Loot Box Dalam Video Game

Persatuan Pengguna Islam Malaysia (PPIM) merupakan sebuah badan bukan kerajaan (NGO) yang cukup lantang dalam mengangkat dan melindungi hak-hak pengguna.
Terbaru, dalam satu post Facebook yang dikeluarkan, PPIM menyuarakan tentang bagaimana bahayanya loot box dalam sesetengah video game, yang mana mereka sifatkan sebagai mengandungi unsur “perjudian dalam diam”.
“Bagi pemain game, pasti sinonim dengan loot box, di mana pemain membuat pembelian dengan menggunakan wang sebenar walaupun isi kandungannya tidak diketahui dan hanya bergantung kepada nasib,” kata kenyataan PPIM itu. “Paling parah ia melibatkan anak muda dan kanak-kanak.”

Bagi mereka yang mengikuti rapat industri gaming, pasti sudah cukup tahu tentang bagaimana elemen loot box ini sudah mendapat tekanan daripada pelbagai pihak di Eropah yang diberikan kepada penerbit dan pembangunan video game untuk membuang unsur perjudian ini.
Negara yang paling lantang menentang elemen loot box ini adalah Belgium. Sejak tahun 2017 lagi, kerajaan Belgium telah mengesahkan bahawa sistem loot box yang ada dalam Star Wars Battlefront II dan Overwatch adalah satu bentuk perjudian. Pada awal tahun 2019 lalu, FIFA 19 (FIFA Points) dan PES 2019 myClub Coins) telah membuang jualan matawang dalam game yang menggunakan wang sebenar di Belgium.
Kami di JomGaming berpendirian teguh dalam isu ini: tidak salah untuk membawakan pembelian menggunakan wang sebenar dalam game (microtransactions), selagi pemain tahu dengan jelas apakah yang akan mereka dapati daripada pembelian tersebut. Senang kata, apa yang pemain nampak, itulah yang mereka akan dapat. Malah, pembelian item-item ini, sekiranya tiada elemen loot box, merupakan salah satu cara untuk menyokong pembangun video game tersebut.
Namun, ia menjadi masalah apabila pemain membeli menggunakan wang sebenar, kemudian membuka loot box yang kita tidak tahu apakah item yang bakal kita dapati daripadanya. Atau dalam kata lain, kita hanya bergantung kepada nasib. Aktiviti ini jelas merupakan sebuah bentuk perjudian.
Perbuatan ini, apabila pemain tidak dapat apa yang mereka ingini dairpada loot box tersebut, mereka akan menambah perbelanjaan untuk terus berharap agak mereka dapat item yang mereka idamkan —  seterusnya membawa kepada ketagihan dan pembaziran.


Sony Umum 3 Tahap Baru PlayStation Plus – Essential, Extra, Deluxe – Harga Dari RM29 Sehingga RM50 Sebulan

Sony akhirnya telah mengumumkan perubahan besar yang dilaporkan banyak sumber sejak beberapa bulan yang lalu, dan nampaknya kebanyakan khabar angin tersebut adalah sahih.
PlayStation Plus bakal diperkenalkan dengan tiga tahap baharu yang boleh dipilih pemain, diberi nama Essential, Extra dan Deluxe.

Seperti laporan sebelum ini, tahap pertama adalah Essential, langganan yang menawarkan manfaat yang sama seperti apa yang sedang ditawarkan PlayStation Plus sekarang — akses kepada online multiplayer, dua game percuma bulanan (selalunya lebih), diskaun eksklusif di PlayStation Store, dan cloud storage untuk saved game.
Malah harga yang dikenakan juga adalah sama. PlayStation Plus Essential akan berharga RM29 sebulan, RM69 untuk tiga bulan dan RM159 untuk setahun.
Tahap kedua pula adalah Extra. Tahap ini akan menawarkan kesemua manfaat dalam Essential, serta ditambah dengan katalog sehingga lebih 400 game PS4 dan PS5 yang boleh dimuat-turun, termasuk game-game dari PlayStation Studios dan game-game dari penerbit pihak ketiga.
PlayStation Plus Extra berharga RM44 sebulan, RM114 untuk tiga bulan dan RM269 setahun.
Untuk tahap ketiga, Sony akan mengintegrasikan PlayStation Now, iaitu servis cloud streaming, ke dalam tahap ini, dikenali sebagai PlayStation Plus Premium.
Walau bagaimanapun, bagi negara-negara yang tidak dilancarkan PlayStation Now, seperti Malaysia, PlayStation Plus Deluxe akan diperkenalkan dengan harga yang lebih murah daripada Premium.
Deluxe akan menawarkan segala manfaat Essential dan Extra, serta ditambah dengan katalog daripada game-game klasik PS1, PS2 dan PSP– semuanya dalam bentuk muat-turun (tiada cloud streaming). Tiada game PS3 ditawarkan kerana buat masa ini, game-game PS3 hanya boleh dimainkan di konsol PS4 dan PS5 melalui cloud streaming.
Selain itu, Deluxe juga akan menawarkan beberapa sesi percubaan untuk game-game baharu sebelum pemain memutuskan untuk membelinya.
PlayStation Plus Deluxe berharga RM50 sebulan, RM130 untuk tiga bulan dan RM309 setahun.
Setakat ini, antara game AAA terbitan Sony yang akan ditawarkan dalam Extra dan Deluxe adalah Death Stranding, God of War, Marvel’s Spider-Man, Marvel’s Spider-Man: Miles Morales, Mortal Kombat 11, dan Returnal.
Menurut Sony, mereka akan berkerjasama secara rapat dengan banyak studio, sama ada dari PlayStation Studios sendiri dan penerbit pihak ketiga, untuk membawa masuk lebih banyak game ke dalam Extra dan Deluxe.
Disebabkan ini merupakan perubahan yang cukup besar kepada langganan PlayStation Plus, Sony akan melancarkan tiga tahap baharu ini secara berperingkat, bermula dengan pasaran Asia pada Jun, kemudian diikuti dengan rantau-rantau lain.
Tentunya banyak persoalan berkaitan langganan baharu ini yang belum terjawab seperti bagaimana untuk menaiktaraf langganan bagi mereka yang sudah melanggan PlayStation Plus sebelum ini. Kata Sony, mereka akan berkongsikan lebih lanjut mengenainya dalam masa terdekat.


“Sekurang-kurangnya Dua Game Lagi Untuk PS4” – Naughty Dog

Uncharted 4: A Thief’s End akan dilancarkan pada 18 Mac 2016, yang bakal menjadi penutup bagi kisah Nathan Drake. Jadi, apakah perancangan mereka selepas itu?

JomBaca: Tokyo Game Show 2015: Trailer UNCHARTED: The Nathan Drake Collection Story
Finder.com yang menemu ramah Community Strategist Naughty Dog, Arne Meyer bukan sahaja yakin yang game-game akan datang Naughty Dog bakal ke Playstation 4, malah beliau juga mengatakan sekurang-kurangnya satu, atau mungkin dua (atau mungkin lebih) lagi game telah dirancang selepas Uncharted 4 untuk generasi platform ini.
Sekiranya dua game kini dalam perancangan Naughty Dog, sudah pasti salah satu darinya adalah The Last of Us 2. Maklumat mengenai sequel kepada game yang menjadi game terbaik bagi generasi Playstation sebelum ini telah banyak bocor, ditambah lagi dengan beberapa figure yang berkait dengan Naughty Dog beberapa kali terlepas cakap mengenainya.

Apa lagi game yang bakal dikeluarkan oleh mereka masih lagi menjadi tanda tanya. Kita sudah tahu bahawa Jak and Dexter tidak akan keluar dalam masa terdekat selepas Meyer sendiri pernah mengatakan sebelum ini bahawa siri tersebut tidak akan keluar dalam masa terdekat. Dan bagi Crash Bandicoot pula, pastinya menerima nasib yang sama seperti Jak and Dexter.Jadi, adakah The Last of Us 3 juga akan keluar dalam generasi PS4?! Atau adakah mereka sedang mengusahakan satu IP baru?!
Sama-sama kita nantikan!
JomBaca: Uncharted: The Nathan Drake Collection


Beberapa Game Catalog Dalam PlayStation Plus Extra, Deluxe Mula Paparkan Tarikh Luput

Melanggan apa-apa servis langganan seperti PlayStation Plus dan Xbox Game Pass pastinya menjitmatkan kepada para pemain untuk mencuba lebih banyak game berbanding membelinya satu per satu.
Tetapi, satu kerisauan yang sentiasa timbul adalah daripada sekian banyak game yang disediakan, berapa lamakah setiap satu game itu akan tersedia dalam langganan tersebut.
Kalau Xbox Game Pass, pada setiap bulan, Microsoft akan menyenaraikan apakah game-game baharu yang akan ditambah ke dalam katalog, serta senarai game yang akan meninggalkannya.
Disebabkan PlayStation Plus serba baharu ini baru sahaja dilancarkan, kita belum tahu bagaimanakah Sony akan menwar-warkan pemberitahuan itu.
Namun, kita mungkin telah menemui bagaimanakah Sony akan melakukannya, walaupun belum ada sebarang kenyataan rasmi daripada Sony.
Kalau kita buka tab PlayStation Plus di konsol PS5, kita akan menemui ada bahagian khas yang tertera “Last chance to play” (peluang terakhir untuk bermain). Ketika artikel ini ditulis, hanya tersenarai Shadow Warrior 3.

Walau bagaimanapun, kalau kita buka beberapa game secara berasingan (terima kasih Eurogamer), kita akan dapati sesetengah game sudah mula memaparkan tarikh luput, iaitu bilakah ia akan meninggalkan Game Catalog (PS Plus Extra, Deluxe).
Game-game tersebut adalah (serta tarikh luputnya):
NBA 2K22: 31 Ogos 2022WRC 10: 31 Ogos 2022Red Dead Redemption 2: 20 September 2022

Tetapi, melalui semakan kami, kebanyakan game lain masih belum ada sebarang tarikh luput. Sama ada game itu akan tersedia buat selamanya, masih belum memutuskan tarikh luputnya, atau Sony masih belum paparkan lagi tarikh luputnya di PlayStation Store.
Oleh itu, kepada korang yang berhasrat nak main sesebuah game itu, semak dulu bilakah game tersebut akan meninggalkan Game Catalog. Jangan tunggu lama-lama, nanti dah tiada baru nak tercari-cari.


The Game Awards: Overwatch Ungguli Game of The Year, Lihat Senarai Penuh Pemenang

Jom lihat pemenang-pemenang anugerah untuk tahun 2016!

Berikut adalah pemenang-pemenang The Game Awards 2016 yang telah berlangsung di Los Angeles!

Game of the Year – Overwatch (Blizzard)
Best Action/Adventure Game – Dishonored 2 (Arkane Studios/Bethesda Softworks)
Best Game Direction – Blizzard (Overwatch)
Best Narrative – Uncharted 4: A Thief’s End (Naughty Dog/SIE)
Best Role Playing Game: The Witcher 3: Wild Hunt – Bloood & Wine (CD Projekt RED)
Best Sports/Racing – Forza Horizon 3 (Playground Games/Microsoft Studios)
Best Fighting Game: Street Fighter V (Capcom)
Best Multiplayer Game: Overwatch (Blizzard)
Best Strategy Game: Civilization VI (Firaxis Games/2K)
Best eSports Player – Coldzera – Marcelo David (SK Gaming, CS: GO)
Best Performance – Nolan North (Nathan Drake, Uncharted 4: A Thief’s End)
Trending Gamer – Boogie2988
Best Action Game – Doom (id Software/Bethesda)
Best Music/Sound Design: Doom (id Software/Bethesda)
Best Independent Game: Inside (Playdead)
Games for Impact – That Dragon, Cancer
Best Art Direction – Inside
Best VR Game: Rez Infinite (Enhance Games)
Best Mobile/Handheld Game: Pokémon Go (Niantic)
Best Family Game: Pokémon Go (Niantic)
Industry Icon – Hideo Kojima


Seorang Peminat Mencuba Eksperimen, Bermain Red Alert 2 Dalam VR

Ianya telah dicuba menggunakan HTC Vive.

Percubaan ini telah dilakukan oleh Ádám Horváth dan ianya memaparkan bagaimana untuk bermain sebuah game real-time strategy (RTS) yang cukup klasik iaitu Command & Conquer: Red Alert 2 menggunakan VR. Namun begitu, ia bukanlah game yang asal tetapi dibina semula menggunakan enjin grafik Unreal 4 rekaan Sly_Fox dari ModDB.
Jelas kelihatan, ianya suatu idea yang menarik untuk bermain RTS dalam VR, markas tentera yang dibina tampak ‘hidup’.
Mungkin suatu hari apabila VR lebih mudah diakses untuk kebanyakkan orang, RTS menggunakan VR akan menjadi lebih popular.


Street Fighter V: Amateur Cup – Pusingan Kelayakan Bakal Bermula! Daftar Segera!

Bakat terpendam anda dalam Street Fighter V bukanlah untuk disimpan – serlahkan bakat anda sekarang!

Berita baik untuk para pemain amatur Street Fighter V (SFV). Malaysian Fighting Game Community (Malaysia FGC) bakal menganjurkan Amateur Cup Qualifiers, di mana 8 pemain terbaik daripada siri kelayakan ini bakal berentap di Amateur Cup Grand Final semasa Flash Vision (FV) Cup 2017.
Untuk membuatkan anda layak berada di kelompok 8 pemain terbaik ini, anda perlu menyertai beberapa siri kelayakan (offline dan online) bagi mengumpulkan mata yang sebanyak mungkin bagi menduduki ranking 8 teratas. Berikut adalah jadual; tarikh dan lokasi di mana Amateur Cup Qualifiers bakal diadakan:
15 Januari 2017 – Geek Empire
19 Februari 2017 – GamesBond Kota Damansara
19 Mac 2017 – Geek Empire
31 Mac 2017 – Online 1
16 April 2017 – Gamesbond Cheras
28 April 2017 – Online 2
21 Mei 2017 – Geek Empire
18 Jun 2017 – Gamesbond Kota Damansara
24 Jun 2017 – Online 3
23 Julai 2017 – Geek Empire
20 Ogos 2017– Gamesbond Cheras
26 Ogos 2017 – Online 4

Anda boleh layari Facebook Geek Empire dan Gamesbond untuk mendapatkan maklumat lanjut mengenai setiap siri Amateur Cup Qualifiers ini. Yuran kemasukan untuk setiap siri Amateur Cup Qualifiers ini adalah RM20.
Setiap 8 pemain terbaik daripada setiap siri Amateur Cup Qualifierbs ini bakal memperoleh jumlah mata seperti berikut, di mana ia bakal mempengaruhi ranking keseluruhan untuk layak ke Amateur Cup Grand Final kelak:
Pertama – 10 mata
Kedua – 8 mata
Ketiga – 6 mata
Keempat – 4 mata
Kelima – 3 mata
Ketujuh – 2 mata
Untuk lebih menaikkan semangat anda untuk menyertai Amateur Cup Qualifiers ini, berikut adalah hadiah-hadiah bakal ditawarkan dalam setiap siri kelayakan ini (offline dan online):
– Juara – Medal dan Armaggeddon Gaming Headphone
– Naib Juara – Medal + Gaming Headphone
– Tempat Ketiga – Medal + Tshirt
Jangan risau sekiranya anda gementar untuk bertemu dengan pemain-pemain handalan SFV, kerana para pemain profesional yang memiliki tajaan adalah tidak dibenarkan untuk menyertai.

Dan semestinya, acara yang anda nanti-nantikan, Amateur Cup Grand Final pula apa hadiah kemenangannya? Berikut adalah hadiah yang bakal menjadi rebutan 8 pemain SFV terbaik setelah menjalani siri kelayakan ini:

Juara:
1 tahun kontrak bersama Team FV + RM1,000 tunai + ViewSonic Monitor + Armaggeddon Gaming headset + trofi FV Amateur Cup
Naib Juara:
RM500 tunai + ViewSonic Monitor + Armaggeddon Gaming headset + medal FV Amateur Cup
Tempat Ketiga:
ViewSonic Monitor + Armaggeddon Gaming headset + RM300 tunai + medal FV Amateur Cup
Tempat Keempat:
RM200 tunai + Armaggeddon Gaming headset
Tempat Kelima hingga Kelapan:
RM100 tunai + Armaggeddon Gaming headset

Amacam? Berminat tak? Kalau nak, segeralah mendaftarkan nama korang! Macamana?

Hubungi Johnny Tan dengan maklumat berikut:
Nama:
IC:
Email
No tel:
Game tag/ID:
Bayarkan yuran penyertaan sebanyak RM20 ke akaun berikut:
Tan Kiat Chuan
Maybank
114579936983
PM Johnny Tan dengan salinan resit ataupun penyata bank. Korang juga boleh Whatsapp beliau di 016-6667232.

Jadi, apa yang anda tunggu lagi? Inilah masanya untuk anda persembahkan segala bakat SFV yang terpendam sejak sekian lama itu!


Life is Strange Bakal Dibuat Kepada Siri Live-Action! Boleh Ke Ni?

Legendary Digital Studios akan diberi tugas untuk memberi sentuhan kepada versi siri live-action untuk Life is Strange.

Legendary Digital Studios dan Square Enix telah bekerjasama untuk menjayakan projek live-action Life is Strange ini. Menurut timbalan presiden Legendary Digital Studios iaitu Greg Siegel, Life is Strange merupakan salah satu game yang sangat berpotensi untuk berjaya dalam bentuk live-action kerana ia mempunyai jalan cerita yang menarik dan juga perkembangan watak yang mendalam.
Siri Life is Strange ini masih lagi dalam sesi awal pembikinan dan masih belum lagi mempunyai tarikh tayangan.
Bagi mereka yang masih belum mencuba game yang berjaya merangkul pelbagai anugerah ini, Life is Strange: Episode 1 sekarang boleh diperolehi secara percuma di PC, PlayStation 4 dan Xbox One.
JomBaca: Life Is Strange: Projek Subtitle Bahasa Melayu; Hidup Ini Aneh?


Apa Yang Best Ada Untuk Para Peminat League of Legends Di Selangor Cyber Games 2017?

The Legends Circuit (TLC) Malaysia: Summer 2017 Grand Finals yang menyediakan hadiah terkumpul sebanyak RM100,000, akan diadakan bersama-sama dengan Selangor Cyber Games pada tahun ini.

Grand Finals ini akan menampilkan dua pasukan terbaik yang telah melepasi pusingan kelayakan dalam pertandingan ini. Semasa artikel ini ditulis, empat pasukan yang kini berebut untuk ke Grand Finals adalah Kuala Lumpur Hunters, Orange Esports Swestic, Eternity Esports dan Nirvana Gaming.
Satu pasukan akan dinobatkan juara, membawa pulang hadiah kemenangan RM40,000 – seterusnya mewakili Malaysia dalam Garena Premier League (GPL).
Bukan itu sahaja tarikan bagi para peminat League of Legends yang akan hadir ke Selangor Cyber Games 2017. Pertandingan cosplay, Cosplay Collision, juga akan dianjurkan, yang akan menyediakan hadiah terkumpul sebanyak RM10,000. Cosplayer popular dari Korea, Aza Miyuko akan turut membuat penampilan!
Di samping itu, para peminat juga boleh mendapatkan lukisan berinspirasikan League of Legends daripada artis terkemuka dari Singapura, Rachta Lin.
Tidak cukup dengan itu, terdapat juga cabutan bertuah daripada barangan-barangan gaming Legion dan Logitech.
Selangor Cyber Games merupakan sebuah pesta esports yang dianjurkan oleh Kerajaan Negeri Selangor, akan berlangsung 12 dan 13 Ogos ini.


Siri Video Game The Witcher Kini Terjual Sebanyak Lebih 50 Juta Unit

Geralt of Rivia pastinya tersenyum mendengarkan berita ini.
Jualan siri video game The Witcher kini telah mencecah lebih daripada 50 juta unit. Berita ini diumumkan oleh CD Projekt Red dalam satu tweet terbaharu.
Angka ini merangkumi ketiga-tiga game dalam siri ini iaitu The Witcher (2007), The Witcher 2: Assassins of Kings (2011) dan The Witcher 3: Wild Hunt (2015).
Dalam laporan pada awal bulan lalu, The Witcher 3: Wild Hunt sahaja telah berjaya terjual sebanyak 28.3 juta unit, sekaligus mewakili lebih daripada separuh jumlah keseluruhan dalam siri video game itu. Tahun 2019 juga menyaksikan sebagai tahun kedua terbaik dari segi catatan jualan selepas 2015, iaitu tahun game ini dilancarkan.
Pastinya kejayaan tahun 2019 ini disebabkan oleh dua faktor utama. Pertama, ia merupakan tahun pertama game ini dilancarkan ke Switch, yang mana ia terus mewakili 11 peratus daripada jualan keseluruhan pada tahun itu berbanding Xbox One yang hanya mewakili 10 peratus.
Keduanya, kejayaan tahun 2019 pastinya turut dipengaruhi oleh penerbitan siri televisyen The Witcher di Netflix. Walaupun CDPR tidak terlibat secara langsung dengan siri TV ini, namun ia semestinya sedikit sebanyak telah mempengaruhi francais The Witcher itu secara keseluruhan. Dalam kata lain, selepas tertarik dengan siri TV di Netflix, penonton ingin meneruskan pengembaraan The Witcher mereka ke dalam video game pula.

Over 50 million adventurers joined Geralt on his journey from Kaer Morhen to Vizima, through Flotsam and Vergen, Velen and Novigrad to Skellige Isles and Toussaint, and many, many more places, time and time again…
Thank you and may we meet on the path again! ⚔ pic.twitter.com/cZwOup9CEc
— The Witcher (@witchergame) May 28, 2020
The Witcher 3: Wild Hunt kini boleh dimainkan di PC, PS4, Xbox One da Switch